Boško Obradović ponovo u studentskim klupama - Ozonpress :: internet portal\nLider Dveri Boško Obradović vratio se u studentske klupe. Upisao je master studije na Fakultetu političkih nauka u Beogradu, na smeru „Izbori i izborne kampanje“, a kako pojašnjava u izjavi za portal Nova.rs, ne može se povući nikakva paralela između ove njegove odluke i toga što je predsednik Srbije Aleksandar Vučić nedavno ponovo postao student.\nVest koja je obeležila dan u kome je objavljena, a sasvim sigurno i nekoliko narednih dana bila je: Aleksandar Vučić u studentskoj klupi.\nSada je na neki način dobio parnjaka u opoziciji. Obradović kaže da postoji značajna razlika.\n– Ne potcenjujem ničiju želju za znanjem i ličnim usavršavanjem, kao i otkrivanjem novih životnih interesovanja. Aleksandru Vučiću se može zameriti mnogo toga i nema sumnje da sam u tome prednjačio poslednjih godina, ali jedna stvar je za pohvalu: spreman je da stalno uči i da se usavršava. Drugo pitanje je u koje svrhe upotrebljava svoje talente i znanja. Postoji jedna značajna razlika između naših studiranja pod stare dane: predsednik SNS svaku svoju aktivnost gleda isključivo kroz politički marketing. Ja sam se trudio da master studije upišem van očiju javnosti, bez kamera i bilo kakve pompe, upravo sa ciljem da nešto zaista i naučim i potom mogu da primenim u praktičnoj politici. Ne mora i nema smisla da se sve pretvori u marketing – kaže Obradović i dodaje:\n– To je inače jedan od velikih problema savremene srpske politike, jer je ispražnjena od sadržaja, više nisu važne ni ideologije ni politički programi već je sve pretvoreno u politički marketing. A politički marketing nije politika. Uloga Srpskog pokreta Dveri i mene lično jeste da vratimo ideje i vrednosti u srpsku politiku.\nNa pitanje šta ga je ponukalo da, kako kaže “pod stare dane”, upiše master studije odgovara:\n– Smatrao sam da kao neko ko pretenduje da se bavi politikom i vodi državu treba da usavršim svoja osnovna politikološka znanja. Svi mi koji smo samouci u politici trebalo bi da steknemo i razna formalna fakultetska ili druga znanja i veštine kako bismo bili bolji u ovom veoma specifičnom zanatu, kao i svi drugi ljudi koji stalno rade na sebi i napreduju u svojim zanimanjima. Inače ispada da se jedino u politici nekako podrazumeva da je svako rođen za politiku i da nema potrebe ništa da čita i uči. U Srbiji je za bilo koji ozbiljan posao potrebna stručna sprema izuzev za politiku. Lično smatram da u našu politiku moraju hitno da se vrate politička pismenost i kultura, dijalog i debata, kako bismo obnovili urušenu demokratiju i kako nam građani ne bi bežali iz politike i od učešća na izborima, kao i iz zemlje.\nSimbolično ili ne, između više ponuđenih master programa na Fakultetu političkih nauka, izabrao je “Izbore i izborne kampanje”.\n– Već duže vreme bavim se temom reforme izbornog sistema u Srbiji, a o tome se na ovim master studijama dosta govori i postoji bogata literatura. Nadam se da ću uspeti da dođem i do završnog master rada koji bi bio na ovu temu, jer smatram da Srbija ima jedan od najlošijih izbornih sistema. Inače, ovakav izborni sistem ne postoji u uporednoj praksi u Evropi i svetu. Ili smo mi izmisli nešto najbolje na svetu što drugi ne primećuju, ili smo ostali crna rupa u savremenim demokratijama. Dovoljno je da vam to ilustrujem sa nekoliko napomena: u svakom skupštinskom sazivu više od pola opština u Srbiji nema svog predstavnika, dok narodni poslanici iz Beograda često čine i polovinu od ukupnog broja parlamentaraca. Građani nemaju mogućnost da biraju narodne poslanike i odbornike po imenu i prezimenu već mogu samo da glasaju za partijsku izbornu listu. Samim tim ne znaju ni ko ih predstavlja niti su poslanici odgovorni biračima već isključivo partijskom vrhu koji ih je i delegirao u parlament – kaže Obradović.\nPrema njegovom mišljenju, zato se dešava naopaka demokratska praksa da Vlada kontroliše Skupštinu umesto da Skupština kontroliše Vladu.\n– Posle izbora često nastaju koalicione vlade za koje niko nije glasao, kao što se uz veće stranke koaliciono šlepuju male strančice koje tako postaju parlamentarne a samostalno nikada ne bi mogle da pređu cenzus. Evo samo ovih nekoliko ilustracija vam govori koliko je zarđao naš izborni sistem i da hitno mora da se menja. Srpski pokret Dveri je inicirao da se promena izbornog sistema uvrsti kao tema u budući dijalog između vlasti i opozicije, jer ima dovoljno vremena za potrebne reforme do sledećih izbora – zaključuje Obradović.\nMihailo Stisovic 30/12/2020 u 15:47 Odgovorite\nOdlepio Boskic totalno.\nDekan 30/12/2020 u 21:36 Odgovorite\nBacas pare Boskic na faks i onako ce ti biti celzijus 0,0001 posto hihihi


Uz pomoć veštačke inteligencije komuniciraćemo sa životinjama - Ženska TV\n19/09/2018 42 pregleda\nFantazije o komuniciranju sa životinjama postoje odavno, a najranije od kada se doktor Dulitl pre 50 godina prvi put pojavio u Holivudu. Stručnjaci sada veruju da bi to konačno moglo da postane stvarnost.\nTo bi moglo biti postignuto pomoću veštačke inteligencije koja bi kreirala sisteme za prevođenje. Ti sistemi bi razumeli šta životinje „govore“ i šta misle o nama.\nSistem je analizirao 70 ljudskih jezika kako bi utvrdio model po kojem bi kompjuter mogao da prevodi ono o čemu se govori, a da ne poznaje jezik koji tumači.\nAza Raskin, kreator opcija i softvera koji se koriste širom sveta, i Brit Selvitel, jedan od osnivača Twitter-a, sada pokušavaju da isti takav model primene na tumačenje jezika životinja.\nMeđu prvima koji će biti „podvrgnuti“ takvom modelu biće kitovi, majmuni i slonovi. Tako bi sistemu trebalo da bude dodato preko 50.000 sati audio zapisa komunikacije koja se odvija između grbavih kitova, kao i zvučni zapisi sa jednog od najpopularnijih sastajališta slonova u Kongu.\nTako će sistem moći da uporedi komunikaciju između životinja sa komunikacijom među ljudima, kao i sa jezikom ljudi, čime bi se približili modernoj AI Rosetta Stone verziji, koja bi trebalo da dekodira šta životinje „govore“.\n„Igra prestola“ po treći put osvojila Emi za najbolju seriju


Licenca kao šansa za elitu - Sport - Dnevni list Danas\nPočetna » Sport » Licenca kao šansa za elitu\nI Evrokup klizi ka "zatvaranju" takmičenja kao Evroliga\nLicenca kao šansa za elitu\nPartizan bi u naredne tri sezone trebalo da bude siguran učesnik Evrokupa i imati mogućnost da se kroz to takmičenje kvalifikuje za Evroligu.\n0Piše: Z. P. 18. aprila 2021. 20.18\nRivali i dogodine: Sa meča Partizan - Virtus Foto: Starsport\nIz nekoliko izvora je potvrđeno da je to dogovoreno na sastanku 13 klubova koji su dobili trogodišnju licencu, na kojem je, nezvanično je potvrđeno, prisustvovao i sportski direktor Partizana Zoran Savić. Koji je učestvovao i na pripremnom skupu pre nego što je Evroliga zvanično objavila promenu formata Evropkupa.\nImena svih klubova koji su dobili trogodišnju licencu još uvek nisu objavljena, medijipominju kao sigurne Virtus, Unikahu i Promiteas, ali će tu verovatno biti i Lokomotiva i još po neki klub iz Francuske, Italije, Grčke i Nemačke.\nPodrazumeva se da bi licenca u slučaju plasmana u Evroligu bila zamrznuta, a očigledno je da će već naredne sezone biti zatvoren ulaz u Evroligu iz ABA i VTB lige, pa će licence biti podeljene još nekim klubovima iz regiona, zavisno od raspleta plej-ofa, jer bi šampion naredne sezone trebalo da igra Evroligu.\nEvrokup je zvanično najavio promenu formata za sledeću sezonu, prema kojem će takmičenje biti organizovano u dve grupe od po 10 timova, s tim da bi po osam prošlo u drugu fazu.\nPredsednik Partizana Ostoja Mijailović nije zvanično potvrdio ni demantovao informaciju koju je prvi objavio Eurohups.\n„Tačno je da je najavljena promena formata takmičenja, a da li će Partizanu biti ponuđena ‘vajld kard’ – to ne zavisi od nas. Mi smo u klubu postavili sistem koji garantuje održivost u najvišem evropskom takmičenju. Problemi sa koronom su svima pokvarili planove, pa tako i nama. Izvesno je da će sledeće sezone Evrokup biti znatno jače takmičenje nego ove. Ono u šta sam siguran je da nas nije zadesila ova pošast, Partizan uveliko igrao ligu koju je igrao skoro deceniju i po, čak i bio njen osvajač“, rekao je Mijailović.\nPredstavnici Virtusa navodno nisu bili prisutni na nedavnom sastanku 13 klubova koji su dali zeleno svetlo za promenu formata Evrokupa i njegovo zatvaranje poput Evrolige. Licenca će biti aktivna zaključno sa sezonom 2023/24, a Virtus će u tom slučaju nastup u Evroligi moći da obezbedi samo ako osvoji Evrokup ili bude finalista tog takmičenja.\nda Virtus i pored svih ulaganja neće biti deo evroligaškog društva predstavljena je kao veliki udarac za bogatog vlasnika Masima Zanetija, inače gazde poznate fabrike za proizvodnju kafe Segafredo. Koji je i ove sezone imao najveći budžet u Evrokupu, a najavljeno je i njegovo povećanje naredne sezone.\nEvrokup, KK Partizan, Košarka, Košarkaški klub Partizan, licenca\nPripremni teren za NBA draft


Nove tehnologije ViK u kontroli ispravnosti vode\nAutor:\tŽeljko Milović 11.07.2019, 09:45 Društvo\nIz preduzeća Vodovod i kanalizacija oglasili su se saopštenjem, u kome objašnjavaju uvođenje novih tehnologija na planu kontrole ispravnosti vode.\n“Stručne službe tehničkog sektora DOO Vodovod i kanalizacija koninuirano ulažu značajne napore u pravcu uvođenja novih tehnologija u radu, a sve sa ciljem održavanja stabilnog i kvalitetnog sistema vodosnabdijevanja potrošača”, kaže se u saopštenju.\nDOO Vodovod i kanalizacija Bar je nabavilo i ugradilo novu opremu na većem broju hlornih stanica, čime je, kako kažu, “najmodernijom tehnologijom zaokružen cjelokupan sistem kontrole kvaliteta. Izvršena je nabavka i montaža hlorne instalacije za pet hlornih stanica na izvorištima i jednu hlornu stanicu na prepumpnoj stanici u Sutomoru”.\n“Ovom investicijom smo uspijeli da dotrajalu hlornu opremu zamijenimo novom, čime smo uradili značajan korak u cilju poboljšanja stabilnog i kontinuiranog tretmana vode, sa unaprijeđenjem sistema kroz instalaciju dvije boce gasnog hlora. Tehnološko unaprijeđenje je ugrađivanje gasnog preklopnika koji automatski prebacuje hlorisanje preko druge boce kada se prva isprazni, čime ostvarujemo kontinuirano, stabilno i bezbjedno hlorisanje vode. Ističemo da se u ovom periodu pristupilo nabavci i ugradnji tri moderna uređaja za detekciju curenja hlora i neutralizaciju hlora u vazduhu na onim hlornim stanicama gdje je stručnom analizom procijenjen najveći rizik. Ovim smo ispunili najviše standarde kada je riječ o zaštiti u mogućim akcidentnim situacijama, usljed kojih može doći do ugroženosti, ljudstva, životne sredine i opreme. DOO Vodovod i kanalizacija će i u narednom periodu nastaviti sa modernizacijom koja ima za cilj povećanje stepena bezbjednosti i očuvanja visokog kvaliteta vode kroz uvođenje tehnoloških inovacijama, kako na hlornim, tako i na pumpnim stanicama za čistu vodu i pumpnim stanicama za otpadnu vodu”, kaže se u dopšisu medijima kojeg potpisuje Alvin Tombarević, tehnički direktor DOO Vodovod I kanalizacija Bar.


Na Univerzitetu u Zenici počela nova akademska godina - Naša riječ Zenica\nNa Univezitetu u Zenici počela je nova akademska 2020/2021. godina, a dobrodošlicu brucošima Politehničkog i Mašinskog fakulteta poželjeli su ministar za obrazovanje, nauku, kulturu i sport Zeničko-dobojskog kantona (ZDK) Spahija Kozlić i rektor UNZE Damir Kukić.\nNa prvoj godini studija popunjeno je oko 70 posto od planiranih 1.270 mjesta na sedam fakulteta i pridruženoj članici Islamskom pedagoškom fakultetu u Zenici, tako da je upisano nešto više od 800 studenata. Nastava je prilagođena uslovima pandemije koronavirusa, a u nastavnom procesu će se primjenjivati kombinovani model klasičnih vježbi i onlajn nastave.\n“U ljetnom semestru na Univerzitetu u Zenici su se dosta dobro snašli, kao i u osnovnim i srednjim školama. Imamo iskustvo i očekujem da će nastavni proces, imajući na umu okolnosti, biti dosta dobro izvođen i da će UNZE odgovoriti zadatku”, rekao je ministar Kozlić, prenoseći čestitke brucošima u ime svih članova Vlade ZDK-a.\nOn je pozvao studente da budu marljivi i uporni, a kako je rekao, resorno ministarstvo i Vlada ZDK-a će učiniti sve da unaprijede uslove studiranja, kako kroz poboljšanje infrastrukture tako i stipendiranje studenata koje se realizuje u okviru Ministarstva za obrazovanje, nauku, kulturu i sport i Ministarstva za boračka pitanja, te kroz sufinansiranje smještaja i ishrane studenata u studentskim domovima.\nRektor Kukić je ocijenio da je ovaj univerzitet dobro reagirao u prethodnom semestru, nakon izbijanja pandemije koronavirusa, ali da fakultete očekuju veliki izazovi u narednom periodu.\n“Lično se nadam i mi ćemo nastojati da realiziramo dvije stvari – to je kvalitetan nastavni proces, a ujedno štiteći zdravlje naših studenata i naših zaposlenika”, rekao je rektor UNZE Kukić.\nKomentirajući zahtjeve neformalne grupe studenata za odobravanje bezuslovnog upisa naredne godine studija te smanjenje cijena školarine, ministar Kozlić je rekao da Upravni odbor Unije studenata nije prihvatio zahtjeve, ali da je on spreman razmotriti inicijativu i “reagovati kako bi se zaštitio kvalitet nastave i uobzirili neki od zahtjeva”.\n“Imali smo zahtjeve Univerziteta u Zenici za povećanje školarina kao i za povećanje cijene smještaja u studentske domove, ali su Ministarstvo i Vlada to odbili. UNZE ima najniže cijene školarina u odnosu na ostale javne univerzitete u BiH, ali o tome treba razgovarati i svaki zahtjev treba biti predmetom razgovora”, rekao je Kozlić.\nRektor Kukić je najavio da će održati sastanak s predstavnicima neformalne grupe studenata, ali je naglasio da ključni zahtjev, koji se tiče bezuslovnog prelaska u narednu studijsku godinu, ne može realizovati sam Senat Univerziteta, nego se moraju uključiti Vlada i Skupština ZDK-a koje bi trebale donijeti izmjene Zakona o visokom obrazovanju ZDK-a.


"Zmaj" na listi želja Verdera, Štutgarta i Standarda - mojusk.ba\n"Zmaj" na listi želja Verdera, Štutgarta i Standarda\nNaš reprezentativni stoper iz grčkog PAOK-a Marko Mihojević, koji ovu sezonu igra na posudbi u njemačkom drugoligašu Aueu, karijeru će, najvjerovatnije, nastaviti u Verderu iz Bremena, objavili su grčki mediji.\nAue u ugovoru o posudbi ima opciju otkupa Mihojevićevog ugovora, ali se u PAOK-u nadaju da do tog scenarija neće doći, jer bi, u tom slučaju, zaradili manje novca od direktne prodaje.\nOsim Verdera, Mihojević se nalazi i na listi želja bundesligaša Štutgarta te Standarda iz Liježa, gdje igra naš reprezentativac, također Trebinjac, Gojko Cimirot.\nMihojević je ove sezone odigrao 22 meča za Aue i postigao jedan gol. S druge strane, za naš državni tim zabilježio je tri nastupa. Pod ugovorom sa PAOK-om je do kraja kalendarske godine, odnosno do 31. decembra 2020.


“Toplani” potrebno još 10 miliona maraka – mojKontakt portal – Radio Televizija Kontakt\n“Toplani” potrebno još 10 miliona maraka\nZa nabavku mazuta za narednu grejnu sezonu u banjalučkoj “Toplani” potrebno je dodatnih 10 miliona KM, zbog čega će grad Banjaluka tražiti od banaka grejs periode za određene kredite, potvrdio je gradonačelnik Slobodan Gavranović.\nOn je rekao da je planirana izgradnja postrojenja na biomasu da bi Banjalučanima bilo obezbijeđeno grijanje u narednih nekoliko sezona, što će biti finansirano tako što će “Toplana” emitovati obveznice u iznosu od 12 miliona KM za direktne investicije.\nPrema informaciji o poslovanju “Toplane” za 2012. godinu, ovo preduzeće je u prošloj godini iskazalo ukupan gubitak od 225.509 KM. Krajem prošle godine ukupne obaveze “Toplane” su iznosile 62.321.403 KM.\nRusi da pomognu u pravednom rješenju pitanja Kosova i Metohije\nJednoglasno usvojen Zakon o JMBG


KONAČNO: Đukanović i Matarela puštaju u rad najveći energetski projekat u istoriji Crne Gore\nponedjeljak, 11 novembar 2019 10:31\nNajveći energetski projekat, od sticanja nezavisnosti do danas, energetsko povezivanje Crne Gore i Italije, biće pušten u rad za četiri dana! U Peskari, kabl će svečano pustiti predsjednik Italije Sergio Matarela, a sa crnogorske strane predsjednik naše države Milo Đukanović sa čelnicima kompanije Terna.\nKako pišu italijanski mediji, ovaj projekat će garantovati sigurnost u napajanju električnom energijom.\n"Biće garantovana sigurnosti i podržana puna integracija na evropska tržišta energije i usluga. Kabl između Italije i Crne Gore biće uskoro pušten u rad", rekao je glavni i izvršni direktor Terna grupe, Luiđi Feraris.\nTestiranje podmorskog energetskog kabla trajalo je više od dva mjeseca i nedavno je uspješno završeno.\nProdužavanjem radnog vijeka Termoelektrane u Pljevljima, zatim izgradnje najveće solarne elektrane u Evropi, koja će biti instalirana u Ulcinju, te obnovljivih izvora električne energije, Crna Gora će definitivno postati energetski nezavisna država.\nTa energetska nezavisnost, pored benefita za građane, koji neće plaćati uvoznu struju, ojačaće crnogorsku ekonomiju, jer ćemo po prvi put biti u prilici da sve viškove električne energije proslijedimo drugim državama u Evropi.\nOno što je najvažnije za našu državu jeste činjenica da ćemo upravo mi biti most preko kojeg ćemo prvenstveno mi, a zatim i druge države da ponude svoju električnu energiju Italiji, koja je dalje može preusmjeriti na pomenute evropske države.\nNakon puštanja u rad energetskog kabla, biće obezbijeđeni i značajni prihodi za Crnu Goru po osnovu udjela CGES u ukupnom kapacitetu kabla od 20 odsto. Prihodi od prenosa električne energije iz regiona preko ove interkonekcije direktna su dobit. Dakle, naša je zemlja glavno čvorište bez kojeg prenos električne energije ka evropskim državama neće moći biti obavljen.\nVrijednost projekta povezivanja Italije i Crne Gore iznosi oko milijardu eura, s tim što Crna Gora učestvuje u realizaciji sa 100 miliona eura. Ukupna dužina kabla između Peskare i Rta Jaz iznosi 455 kilometra, od čega je dužina podmorskog dijela 433 kilometra. U okviru projekta CGES gradi trafostanicu Lastva, koja će koštati 38,5 miliona, te dalekovod od Lastve do Pljevalja vrijedan 67,5 miliona eura.\nStruja iz Crne Gore ide dalje u Švajcarsku, Francusku, Austriji, Grčku...\nNa šemi se jasno vidi da električna energija kreće od Crne Gore i prvenstveno dolazi u Italiju, koja je već uspješno realizovala projekte povezivanja sa Švajcarskom, Austrijom, Francuskom, Slovenijom, Grčkom i Maltom.\nPosljednji put izmijenjeno ponedjeljak, 11 novembar 2019 12:34\nViše iz ove kategorije « Može li Crna Gora postati ski–centar regiona? Crnogorska komercijalna banka i Podgorička banka donirale televizijsku opremu JU Zavodu “Komanski most” »


Vehabije planirale atentat na Dodika, Vučića i Vulina - Top Portal\nNaslovnica Vijesti BiH Vehabije planirale atentat na Dodika, Vučića i Vulina\n25. septembra 2020. 18:36\nGrupa vehabija iz BiH planirala je u proteklom periodu u nekoliko odvojenih slučajeva organizovati atentate na srpskog člana Predsjedništva BiH Milorada Dodika, predsjednika Srbije Aleksandra Vučića i na ministra odbrane Srbije Aleksandra Vulina, navodi se u dokumentaciji obavještajnih službi koja je u posjedu portala „banjaluka.net“.\n„Ta petočlana grupa predvođena izvjesnim Enverom Habibovićem, zvanim ‘Smrt’ iz Sarajeva, održala je sastanak na kojem je Habibović predložio da ubiju Dodika 9. januara 2018. godine u Banjaluci, prilikom obilježavanja Dana Republike Srpske“, navodi isti izvor.\nPored toga, u istim dokumentima je navedeno da je Dodik na meti vehabija u BiH bio i godinu i po dana kasnije i to na kulturnoj manifestaciji „Kočićev zbor“, na platou Manjače iznad Banjaluke, kao i Vulin, koji je trebalo da prisustvuje ovoj manifestaciji.\nAtentat na Dodika planirala je grupa islamista iz mjesta Janja kod Bijeljine, čiji su istaknuti članovi izvjesni Nedžad Hajdurović i Samir Begović, a koji su poznati kao pripadnici islamističke paramilitarne organizacije iz Janje kod Bijeljine, dodaje se u tekstu.\nNjih dvojica su od ove grupe koja broji oko četrdesetak članova, smještenih u Janji i dobro naoružanih raznim vrstama oružja, dobili zadatak da 25. avgusta 2019. godine odu na „Kočićev zbor“ na Manjaču i da na svoje ciljeve djeluju iz mase okupljenih građana kako bi izazvali što veću paniku, a svima je dobro poznato da se na tom zboru na Manjači okupi nekoliko desetina hiljada ljudi, tako da se veoma lako infiltrirati u masu, piše u tekstu.\nTakođe, vodili su se idejom da su i Dodik i Vulin ljudi koji vole biti među narodom, pa su očekivali da će im tako lakše prići, ali na svu sreću plan im nije uspio. Takođe, došlo se do saznanja da je takozvani „tiper“ ove akcije bio izvjesni Azem Aletović, koji je vođa ove grupe iz Janje i koji je mislio da je došao do svih podataka o dolasku i kretanju Dodika i Vulina na Manjači, ali na svu sreću nije, navedeno je u dokumentaciji.\n„Postoje obavještajna saznanja bezbjednosnih agencija po kojima ova grupa, predvođena pomenutim Aletovićem koji obavlja niz funkcija u nevladinom sektoru, raspolaže većim brojem naoružanja, municije, eksploziva i druge vojne opreme, od čega je dio i pronađen prilikom akcija bezbjednosnih agencija, čime je ova grupa označena kao paramilitarna organizacija, koja izvodi redovne obuke svojih pripadnika u večernjim časovima u okolini Janje, odnosno Bijeljine“, dodaje se u tekstu.\nU dokumentaciji bezbjedonosnih službi je navedeno da je „glavni organizator još nerasvijetljenog pokušaja atentata na Aleksandra Vučića, tadašnjeg premijera, a sada predsjednika Srbije 11. jula 2015. godine u Potočarima kod Srebrenice bio izvjesni Mehdin Jakubović iz Srebrenice, oficir Rendžerskog puka Oružanih snaga BiH“.\n„Obavještajna saznanja pokazuju da je Jakubović nekoliko dana prije pokušaja atentata na Vučića odabrao grupu sebi odanih vehabija te ih pripremao i obučavao za napad na Vučića. Inače, ta Jakubovićeva grupa krenula je da linčuje Vučića u Potočarima tek kada je on glasno uzviknuo ‘Tekbir’, čime im je dao znak da krenu u pokušaj ubistva. Sam Jakubović je poznat po tome da u BiH, ali i po inostranstvu okuplja i organizuje muslimane te im drži predavanja sa ciljem daljeg širenja radikalnog islama“, navedeno je u dokumentima obavještajnih službi, prenosi portal „banjaluka.net“.\nPrethodni članakTRAGEDIJA KOD KONJICA Čovjek s kišobranom stajao uz cestu, pa stradao od UDARA GROMA\nNaredni članakOPOZICIJA ‘JURIŠA’ NA TREBINJE


Zemur deli desnicu i pomaže Makronu - Svet - Dnevni list Danas\nPočetna » Svet » Zemur deli desnicu i pomaže Makronu\nZemur, koji se istakao kao antiimigrantski polemičar u utorak je objavio svoju kandidaturu za predsednika Francuske apelujući na one za koje kaže da ih elita prezire i da se osećaju kao stranci u sopstvenoj zemlji, ukazuje Fajnenšel tajms.\nIzbori, na kojima će Makron tražiti drugi mandat, održaće se će u aprilu sledeće godine.\nŠezdesettrogodišnji Zemur je u jednom trenutku tokom jeseni bio drugi u anketama iza Makrona, ali se sada čini da njegova popularnost opada, posebno posle, kako navodi britanski list, njegove katastrofalne posete Marseju prošlog vikenda kada je ženi koja je podigla srednji prst na njega uzvratio istim gestom, što je navelo njegove rivale da ga kritikuju kao nedostojnog za funkciju predsednika.\nMada se oštrim stavom prema neevropskim imigrantima i muslimanima pozicionirao desno i od rivalke s krajnje desnice Marin le Pen i njene partije Nacionalno okupljanje, Zemur je, kako navodi Fajnenšel tajms, uspeo da privuče podršku konzervativnih glasača koji bi inače glasali za desni centar.\nNjegov nemilosrdni fokus na imigraciju doprineo je pomeranju političke debate u Francuskoj oštro udesno, dok se kandidati bore za pozicije uoči predsedničkih i parlamentarnih izbora koji će se održati u junu.\nZemur se kao dugogodišnji konzervativni novinar istakao u protekloj deceniji, koristeći televizijske emisije u udarnom terminu i besteseler knjige kako bi izložio svoje mišljenje da je Francuska u velikom padu zbog islama, imigracije i levičarske politike identiteta, ističe Njujork tajms.\nNastupajući u provokatorskom stilu bivšeg predsednika SAD Donalda Trampa s politički nekorektnim predlozima, poput onog da treba zakonom zahtevati od roditelja da deci daju tradicionalna francuska imena, Zemur optužuje elite – novinare, političare, sudije i tehnokrate – da su izneverili Francusku.\nOn je uspeo da poremeti političku računicu nekolicini kandidata na predsedničkim izborima, privlačeći neke pristalice Le Pen, dok je tradicionalnu francusku konzervativnu stranku Republikance gurnuo dalje udesno.\nAko bi zadržao sadašnji nivo podrške, Zemur bi mogao da ugrozi i mejnstrim republikansku partiju desnog centra i Le Pen, što bi potencijalno pomoglo Makronu, ocenjuje Vašington post i dodaje da bi s trendom slabljenja podrške moglo da se ispostavi da je Zemur krajnje desničarska senzacija kratkog daha.\nMada su njegovi izgledi kao predsedničkog kandidata neizvesni, Zemurov dosad najznačajniji i možda najdugotrajniji uticaj može biti normalizacija stavova koji su se smatrali izvan domena pristojnosti, ističe Vašington post, dodajući da su francuski mediji dali Zemuru javnu platformu da kao komentator iznosi svoje stavove, iako je osuđen za izazivanje rasne mržnje.\nNova anketa pokazala je značajan pad podrške Zemuru samo nekoliko dana pre nego što je zvanično počeo predsedničku kampanju, ističe televizija Frans24, ukazujući na ocene analitičara da to što ne deluje predsednički, zajedno s njegovom slabom tačkom u ekonomiji, ograničava njegovu privlačnost.\nAnketa koju je objavio Žurnal de dimanš pokazuje da je pao na treće mesto s 14 do 15 odsto podrške, dok je Le Pen na 19 do 20 odsto, a Makron znatno iznad sa 25 odsto. Stručnjaci, kako ukazuje francuska televizija, kažu da pad Zemurovog rejtinga pokazuje da nije uspeo da napravi pomak od protestnog glasa do kredibilnog šefa države.\nKao politički komentator, Zemur je uspeo da dopre do miliona gledalaca dok se debata vodila na njegovom omiljenom terenu kulturnih i identitetskih pitanja, retko se upuštajući u ekonomiju, ali ga to stavlja u nepovoljan položaj u predsedničkoj kampanji gde će morati da se suoči s teškim pitanjima o ekonomskim detaljima.\nZemur ima male šanse da postane predsednik Francuske, pošto se čini da je niz antisemitskih i rasističkih komentara, kao i video snimka na kojem je pokazao srednji prst ženi u Marselju previše čak i za njegove pristalice, piše Tajms u uredničkom komentaru.\nTo, međutim, ne znači da njegova kandidatura nema značaja, jer će, pre svega, dodatno podeliti desničarske glasove, već podeljene između Nacionalnog okupljanja Le Pen i Republikanaca, glavne konzervativne stranke.\nZemurova kandidatura, kako ocenjuje londonski list, može samo da ide u korist Makrona, osiguravajući mu pobedu u prvom krugu sa značajnom vođstvom. Makron sada ima podršku od 24 odsto glasača, koliko je imao u prvom krugu 2017, ali je njegov rejting iznad 40 odsto, što je najviše od svih aktuelnih predsednika koji su na poslednjim izborima tražili drugi mandat.\nPostoje naznaka da je Zemurova kampanja pomogla da se francuska politička debata pomeri udesno što bi takođe moglo koristiti Makronu, ističe Tajms, objašnjavajući da je najveći rizik po francuskog predsednika ako se Republikanci odluče da kandiduju umerenog političara, poput bivšeg pregovarača za Bregzit Mišela Barnijea.\nAli ako Barnije bude kopirao Zemurovu tvrdu liniju po pitanju imigracije, ankete sugerišu da ima slabe šanse da uđe u drugi krug, a kamoli da pobedi.\ndesnicaEmanuel MakronErik ZemurFrancuskaPariz


“Evropljani ne budite NAIVNI”, Makron ima snažnu poruku za sve one koji žive u EVROPI! – Naši u svetu\n“Evropljani ne budite NAIVNI”, Makron ima snažnu poruku za sve one koji žive u EVROPI!\nObjavljeno 28/09/21 u 17:00\nFoto: Tanjug (Ludovic Marin, Pool Photo via AP)\nFrancuska je zapala u duboku diplomatsku krizu u odnosima sa SAD, Australijom i Velikom Britanijom ranije ovog meseca nakon trilateralnog nuklearog pakta zbog kojeg je Francuska ostala bez unosnog ugovora o isporuci podmornica Kanberi, prenosi “Blic”.\n– Evropljani moraju da prestanu da budu naivni. Kada smo pod pritiskom sila koje povremeno zaoštravaju svoj stav potrebno je da reagujemo i pokažemo da imamo snagu i kapacitet da se sami branimo. Bez eskalacije stvari, ali da se zaštitimo – izjavio je Makron na konferenciji za novinare sa grčkim premijerom Kirjakosom Micotakisom.\nFrancuski predsednik je napomenuo da ovo “nije alternativa savezu sa SAD” niti zamena, već “preuzimanje odgovornosti za evropski stub u NATO-u i izvlačenje zaključka da Evropa ima zadatak da sama brine o svojoj zaštiti”.\nPrema današnjem sporazumu, Atina je pristala da kupi tri fregate sa opcijom kupovine i četvrte za oko tri milijarde evra, rekao je Rojtersu izvor iz Vlade Grčke.\n“Da povratak u školu bude što NORMALNIJI”, francuski đaci ponovo u…


Šta Kinezi planiraju graditi u BiH - Uvoz iz Kine\nŠta Kinezi planiraju graditi u BiH\nNarodna Republika Kina uporno pokušava ekonomske odnose sa zemljama centralne i istočne Evrope (CIE) podići na viši nivo, s tim u vezi istaknut je veliki interes Kine za ulaganje u region, a neki projekti su već i realizovani ili su u toku.\nKategorija: Vesti iz arhive Objavljeno 16 jun 2015\nProteklih dana u Kini je održan Sajam za investiranje i trgovinu Kine i 16 zemalja CIE, na kojem učestvuju dvije bh. kompanije te delegacija Ministarstva vanjske trgovine i ekonomskih odnosa BiH predvođena ministrom Mirkom Šarovićem.\nSaradnja u obostranom interesu svakako je važna za BiH, ali i za Kinu. Sasvim je jasno da je BiH prilično malo tržište za Kinu, s tim da ipak ima interesa za investiranje. S druge strane, Kina je ogromno tržište i zasigurno može prihvatiti ogromne količine proizvoda, ali je pitanje mogu li bh. kompanije zadovoljiti potrebe tržište u smislu količine proizvoda.\nPrema podacima Vanjskotrgovinske komore BiH, dosadašnja trgovina između BiH i Kine ne ide nam naruku. Naime, u prošloj godini u Kinu smo izvezli proizvode vrijedne 13,5 miliona KM, dok je vrijednost uvoza bila 664,3 miliona KM, što će reći da je uvoz iz Kine 50 puta veći od izvoza u ovu zemlju.\nIstovremeno, zvanični podaci Ministarstva vanjske trgovine i ekonomskih odnosa BiH pokazuju da ulaganja NR Kine u BiH iznose oko tri miliona KM, a ono u šta su do sada najviše ulagali su trgovina i drvni sektor.\nKada je riječ o investicijama najavljenim za naredni period, Kinezi su zainteresovani da ulažu u infrastrukturne projekte, poput koridora 5c, dionice autoputa Glamočani - Mliništa u RS-u, energetske projekte poput izgradnje Bloka 7 Termoelektrane u Tuzli, hidroelektrane na Drini, hidroelektrane Ulog na Neretvi, hidroelektrane Vranduk, termoelektrane Banovići, te za oblasti informacionih tehnologija, poljoprivrede i turizma.\nMinistar Šarović se tokom posjete Kini sastao sa predsjednikom Izvozno-uvozne banke Kine (Exim banke), kojem je prezentirao najznačajnije projekte u BiH, a za koje su Kinezi zainteresovani: Blok 7 TE Tuzla, TE Banovići, te autoput Banja Luka - Mliništa.\nOsim ovih navedenih projekata, postoji još nekoliko njih koji su također značajni i u koje su uključene kineske kompanije. Neke od njih ćemo ovdje i predstaviti.\nSledeća strana ⇨ Privredna delegacija Narodne Republike Kine posetila opštinu Čajetina\nPrethodna strana ⇦ Delegacija iz Tivta bila u Kini: Potpisuju memorandum o saradnji


Mišljenja sam da je došlo vrijeme da ispravi nepravda nanesena decertificiranim policajcima iz slučaja Zujevina i da Skupština KS uradi stvarne i političke izmjene i dopune Zakona o policijskim službenicima KS. | Skupština Kantona Sarajevo\nSkupština Kantona Sarajevo na sjednici održanoj 31.08.2006.godine donijela je zaključke kojima je obavezala Vladu KS i Resorno ministarstvo da odmah riješe radno-pravni status decertificiranih policajaca MUP-a KS, te ponudi model materijalne pomoći istim, u periodu do konačnog rješenja njihovog radno-pravnog odnosa.\nMinistarstvo unutrašnjih poslova KS bilo je u obavezi po odluci Skupštine Kantona Sarajevo od 31.08.2006.godine utvrdi radno-pravni status svakog decertificiranog policajca, ali Ministarstvo to nikada nije uradilo.\nTražim da se iz Zakona o policijskim službenicima KS ("Službene novine KS", broj: 25/06) član 46. iza tačke h) dodaje se nova tačka i) koja glasi: ne odnosi se na one osobe koje imaju pravosnažnu presudu za ono djelo za koje im je odbijena certifikacija ili joj privremeno ovlaštenje oduzeto od IPTF-a.\nDa se izmjene i dopune Zakona o policijskim službenicima KS ("Službene novine KS", broj 4/08 član 7. 1) se mijenja i glasi: ukoliko ovim zakonom nije drugačije propisano i u skladu sa međunarodnim obavezama BiH, nijedna osoba koja nema validnu sudsku presudu za koje im je odbijena certifikacija ili joj privremeno ovlaštenje oduzeto, ni pod kojim okolnostima ne može biti u radnom odnosu po osnovu ovog zakona, ako su joj UN/IPTF ukinuo ovlaštenja za rješenje policijskih ovlaštenja.\nČlan 7. 4) se mijenja i glasi: osobe iz stava (1) i (3) ovog člana izuzimaju se od primjene člana 46. tačka b) i člana 50. ovog zakona.\nMišljenja sam da bi ovakva odluka Skupštine KS bila pravi korak ka povratu vjere u pravdu i narušenog rejtinga policije KS, koji je počeo padati sa decertifikacijom policajaca iz slučaja Zujevina. Došlo je političko vrijeme da se isprave greške iz prošlosti, zbog toga vas molim da izmjenite sporne članove Zakona i omogućite decertificiranim policajcima sa pravosudnim presudama, vraćanje na svoja radna mjesta.\nU Ministarstvu unutrašnjih poslova Kantona Sarajevo postupak i uslovi zasnivanja radnog odnosa u svojstvu policijskog službenika propisan je Zakonom o policijskim službenicima Kantona Sarajevo (“Službene novine Kantona Sarajevo”, broj: 25/06 i 4/08) te je članom 135. stav (3) pomenutog Zakona omogućeno osobama kojima je UN/IPTF odbio certifikaciju da učestvuju u procedurama zapošljavanja u ovom Ministarstvu.\nInicijativa sadržana u tačci 1. u pogledu izmjena člana 46. Zakona o policijskim službenicima je suvišna obzirom da je u članu 46. tačka h) brisana članom 3. Zakonom o izmjenama i dopunama Zakona o policijskim službenicima KS ("Službene novine Kantona Sarajevo", broj: 4/08), te je time omogućeno osobama kojima je UN/IPTF odbio certifikaciju da učestvuju u procedurama zapošljavanja u ovom Ministarstvu.\nInicijativa sadržana u tačci 2. i 3. je neprovodiva iz razloga što se ne mogu osobe kojima je UN/IPTF odbio certifikaciju izuzeti od svih testiranja jer je onda sama procedura zapošljavanja policijskih službenika neprovodiva. Naime procedura zapošljavanja policijskih službenika se bazira na provođenju raznih vrsta testova uključujući i psiho-fizičku sposobnost, te se vrši selekcija najboljih kandidata na bazi ostvarenih bodova na navedenim testovima, a također se vrši i eliminacija kandidata koji ne zadovolje minimum standarda koji je utvrđen za svaki pojedinačan test. Dakle, sačinjavaju se bodovne liste i za zapošljavanje se predlažu kandidati koji ostvare najveći broj bodova i koji su uspješno završili sve testove iz člana 51. Zakona o policijskim službenicima Kantona Sarajevo.\nNaglašavamo također da bilo kakve eventualne izmjene i dopune Zakona o policijskim službenicima Kantona Sarajevo koje se odnose na osobe kojima je UN/IPTF odbio certifikaciju ne odnose se samo na decertificirane policajce iz slučaja "Zujevina", već na sve osobe kojima je UN/IPTF odbio certifikaciju u Bosni i Hercegovini što npr. uključuje i osobe koje su decertificirane zbog ratnih zločina i slično.\nMinistarstvo unutrašnjih poslova Kantona Sarajevo je i više nego spremno da iznađe najbolji mogući modus da se riješi pitanje decertificiranih policajaca MUP-a Kantona Sarajevo i imajući u vidu da u predstojećem periodu slijede aktivnosti oko donošenja novog Zakona o policijskim službenicima Kantona Sarajevo svi će imati priliku da daju svoje sugestije, primjedbe i mišljenja, te će se voditi računa da se iznađe način rješavanja njihovog radno-pravnog statusa.


terorizam Archives - AKOS\nHome > Posts tagged "terorizam"\nUbicu sa Floride nije “terorista” iako je član paravojske bijelih neonacista\nVođa te grupe Džordan Džereb potvrdio je da je Kruz bio njihov član, javlja “Associated Press”. Takođe, Kruz je učestvovao u paravojnim vježbama koje je Republika Florida organizovala u Talahasiju. Republika Florida na svojoj stranici navodi da im je kratkoročni cilj okupiranje urbanih sredina i regrutacija mladih bijelaca. Džereb je pojasnio da\nNačelnik Generalštaba turske vojske general Hulusi Akar istakao je da je termin islamski terorizam neprihvatljiv i da je velika greška što se islam često pominje u kontekstu terorističkih organizacija i aktivnosti, javlja Anadolu Agency (AA). Predstavnici NATO saveza, Evropske unije i načelnici generalštaba 74 zemlje su nedavno održali Konferenciju o borbi


Italija:Zaplijenjeno nekoliko stotina miliona eura imovine zbog veza sa mafijom\nItalijanska policija zaplijenila je danas imovinu vrijednu nekoliko stotina miliona eura od Sebastijana Skuta, italijanskog "kralja supermarketa", nakon što ga je apelacioni sud osudio za održavanje veza sa mafijom.\nPolicija je saopštila da je zaplijenjeno ukupno 409 nekretnina koje su u vlasništvu 48 kompaanija povezanih sa Skutom i njegovim najbližim rođacima.\nImovina je zaplijenjena, ali nije formalno konfiskovana, što će se desiti ako presudu potvrdi najviši sud u Italiji, prenio je AFP.\nSkutova kompanija "Aligrup" ima 1.600 zaposlenih, a tužilaštvo je saopštilo da će postojeći sporazumi sa sindikatima biti poštovani i da bi položaj radnika mogao da bude i poboljšan ovom pravnom intervencijom.\nApelacioni sud u Katanji, na Siciliji, izrekao je prošlog mjeseca kaznu od 12 godina zatvora Skutu zbog "udruživanja sa mafijom".\nIstražioci tvrde da je Skuto razvio bliske veze sa mafijaškim klanom u Palermu i da je prao mafijaški novac kroz svoje poslove.


Od sutra počinje ski sezona na Kopaoniku: Ski centar Kopaonik od sutra, 4. decembra, počinje sa radom. Prvi dan ski sezone biće besplatan, a za skijaše i bordere će raditi žičara Karaman greben i staze 7 i 7a.\nZahvaljujući sistemu za veštačko osnežavanje pripremljene su staze za početak ovogodinšnjeg skijanja na kojima ima oko 20 centimetara utabanog snega. Radno vreme ski centra Kopaonik od sutra je od 9 do 15.30 časova.\nOve godine, zbog velikog interesovanja, zvanična manifestacija „Ski opening“ podeljena je na dva vikenda, pa skijaše očekuje odlično skijanje i zabava od 6. do 9. decembra i od 13. do 16. decembra.\nOd srede, 5. decembra, do nedelje, 9. decembra, važiće popust od 20 posto na cenu ski karata, dok će tokom drugog vikenda ski openinga, od 13. do 16. decembra, važiti popust od 30 posto.


U bazi 36.000 korisnika socijalno-humanitarne pomoći | Palelive.com\nPočetna Novosti Aktuelnosti U bazi 36.000 korisnika socijalno-humanitarne pomoći\nCrveni krst Republike Srpske u bazi podataka trenutno ima oko 36.000 korisnika socijalno-humanitarne pomoći, a postoji i velika potreba za otvaranjem javnih kuhinja u opštinskim organizacijama, rekla je danas sekretar ove organizacije Snježana Kovač.\nKovačeva je napomenula da Crveni krst u svojim opštinskim i gradskim organizacijama ima baze podataka korisnika humanitarne i svih drugih vrsta pomoći.\n„Uz saglasnost Ministarstva zdravlja krenuli smo u izradu svoje baze podataka kako bi sumirali rezultate i imali bazu koja će višestruko koristiti za projekte, a prvenstveno da na jednom mjestu imamo podatke koliko nam je lica u stanju potrebe“, izjavila je Kovačeva novinarima u Bijeljini, gdje se održava 21. Tematska konferencija Crvenog krsta Republike Srpske.\nKovačeva je navela da su u Crvenom krstu do sada imali određene načine na koje su raspodjeljivali humanitarnu pomoć opštinskim organizacijama.\n„Danas ćemo predstaviti pravilnik koji je usvojio Republički odbor Crvenog krsta, koji će dati neko novo svjetlo što se tiče raspodjele humanitarne pomoći. Uzeti su parametri koji će humanitanu pomoć dovesti u organizacijama na drugačiji nivo, pravedniji“, ukazala je Kovačeva.\nOna je istakla da se Crveni krst trudi da odgovori potrebama stanovništva, međutim, nije u poziciji da odgovori u odgovarajućoj mjeri.\n„Danas će sekretari koordinacionih odbora iznijeti potrebe koje donose sa svojih regija. U dosadašnjim razgovorima, uvidjeli smo da je stanovništvo u sve većoj potrebi – i dalje je potreban paket, iako se u Crvenom krstu trudimo da više ne budemo prepoznati kao organizacija koja svojim korisnicima nudi samo paket humanitarne pomoći, nego i vidove edukacija, projekata“, rekla je Kovačeva.\nKovačeva je naglasila da su se, ipak, zbog cjelokupne situacije, nezaposlenosti, rada na crno i pandemije, ukazale značajne potrebe za paketima, ali i drugim vrstama pomoći – zdravstvenim paketima, vitaminima i suplementima.\n„Za to su potrebna sve veća sredstva jer vitamini nisu na listi lijekova. Jedan projekat koji smo proslijedili Međunarodnoj federaciji, za koji se nadam da ćemo biti podržani, podrazumijeva da se za narednu godinu obezbijede paketi za korisnike kojima je narušeno stanje zbog epidemiološke situacije“, navela je Kovačeva.\nOna je dodala da u bazi podataka imaju oko 36.000 korisnika socijalno-humanitarne pomoći.\n„Taj broj je svaki dan znatno veći zbog ekonomske situacije. Potrebe za otvaranjem javnih kuhinja u našim opštinskim organizacijama su znatno veće“, napomenula je Kovačeva i ukazala da je za to potrebna znatna podrška lokalne zajednice.\nKovačeva je rekla da Crveni krst ima stalne donatore iz Međunarodnog pokreta Crvenog krsta, Međunarodnog komiteta Crvenog krsta, Međunarodne federacija društava Crvenog krsta i Crvenog polumjeseca, švajcarskog Crvenog krsta, Turskog polumjeseca, a u posljednje vrijeme i njemačkog Crvenog krsta.\nOna je navela da, zahvaljujući podršci donatora, obezbjeđuju sredstva zaštite, maske, odijela, te sredstva za dezinfekciju, koje dostavljaju i zdravstvenim ustanovama, školama.\n„I dalje je, ipak, broj jedan potreba za paketima. Ukoliko postoje domaći donatori, apelujem na njih da podrže Crveni krst“, naglasila je Kovačeva.\nKovačeva je navela primjer da je cijena jednog solidnog paketa za porodicu ranije iznosila 29 KM, a danas je 50 KM jer jedan litar ulja, na primjer, košta 3,3 KM.\nSekretar Opštinske organizacije Crvenog krsta Pelagićevo Vesna Stakić rekla je da u toj lokalnoj zajednici u posljednjih nekoliko godina imaju sve više korisnika, a ono što im je najpotrebnije jesu hrana, sredstva za higijenu i psihosocijalna pomoć.\n„Imamo korisnike i koji kažu da im ne moramo ništa donijeti, da je bitno samo da dođemo, da progovorimo“, navela je Stakićeva i dodala da trenutno na evidenciji imaju oko 80 porodica.\nMićo Marčeta iz Opštinske organizacije Crvenog krsta Istočnog Drvara rekao je da imaju oko 350 korisnika socijalne pomoći.\n„Sredstva koja dobijemo – podijelimo, sve funkcioniše kako treba. Onima koji su nepokretni najviše trebaju pelene“, istakao je Marčeta.\nTematska konferencija Crvenog krsta Republike Srpske počela je juče i traje do sutra, a u okviru nje održava se radno savjetovanje sekretara opštinskih, gradskih i koordinacionih odbora Crvenog krsta.\nTeme ovogodišnjeg radnog savjetovanja sekretara odnose se na, između ostalog, izradu baze podataka korisnika usluga Crvenog krsta Republike Srpske, pravilnik o raspodjeli humanitarne robe, izradu baze podataka volontera Crvenog krsta Republike Srpske i volonterske knjižice.\nRadni dio Tematske konferencije počeo je danas.\nU Republici Srpskoj postoje 64 opštinske i gradske organizacije Crvenog krsta.\nPrethodni članakPovećan broj stanovnika u gradu\nNaredni članakStartuju futsalеri Rеpublikе Srpskе, Paljani krеću iz Bijеljinе


Dakle, naši građani koji su prvi revakcinisani početkom februara, već prvih dana novembra neće biti u prilici da putuju u Austriju ili Hrvatsku sa potvrdom o vakcinaciji, već će im za to biti neophodan PCR test. Ili - potvrda o trećoj, odnosno “buster” dozi.\n28. 08. 2021. u 15:09\nU svim ovim slučajevima razlog je jasan - čak ni najugledniji imunolozi ne mogu sa sigurnošću da kažu koliki je rok trajanja zaštite od virusa nakon sprovedene imunizacije. Takođe, nije poznato ni koliko traje imunitet onih koji su preležali koronu, zbog čega se treća doza smatra poželjnim pojačanjem.\nSeničić kaže da se za sada ne zna mnogo o tome, ali da se pretpostavlja da će svi oni koji prime treću dozu imati prednost kod putovanja i boravka u pojedinim zemljama.\nČeka se zvaničan stav Svetske zdravstvene organizacije (SZO), kao i Evropske komisije u vezi preporuka. Postoje zemlje koje su oročile rok od druge doze na 210 dana od dana primanja. Ali, generalno još uvek nema nikakvih konačnih odluka. Sve ide u tom pravcu da će oni koji su vakcinisani imati privilegije i za putovanja u odnosu na nevakcinisane građane. Očigledno je to trend koji podržavaju mnoge zemlje – kaže Seničić.\nPrema spekulacijama britanskih medija, tamošnja vlada razmatra mogućnost da treća doza bude bude uslov za putovanje u inostranstvo. To bi značilo da oni koji imaju dve vakcine idu u karantin po povratku iz inostranstva u domovinu, dok “buster” obezbeđuje povratak bez uslova. Na drugoj strani, Saudijska Arabija je odlučila da dopusti ulazak u zemlju vakcinisanim putnicima koji su nakon prve dve doze “sinofarma” ili “sputnjika” primili treću neke od vakcine koje su priznate kod njih - “fajzera”, “moderne”, “astra-zeneke” ili “džonson&džonson”.\n- Jako je dobro primiti dve doze vakcine, a što se tiče treće doze malo ko je došao još uvek na red. NJu mogu da dobiju oni koji su se vakcinisali u januaru i februaru, a njih je za sada jako malo. Tada su uglavnom vakcinisani samo stari ljudi, za druge nije bilo mogućnosti, pogotovo ne mlađi svet koji najviše putuje. Oni koji su u martu primili drugu dozu će u septembru doći na red za treću. Ona je svakako dobrodošla jer će čovek biti zaštićeniji – kaže dr Bohucki.\nEvropska komisija se mesec i po dana nije sastajala kako bi osvežila zelenu listu trećih zemalja (koje nisu deo EU) čiji građani mogu lakše da putuju u države članice. Kako se nezvanično moglo čuti po briselskim kuloarima, razlog je bila turistićka sezona, ali je sada kada smo stigli skoro do septembra po svemu sudeći vreme da se “preseče”, te da se lista “apdejtuje”.\nNe treba zaboraviti da odluka Evropske komisije nije obavezujuća za zemlje članice, već je samo preporuka, a od samih zemalja zavisi kakve će uslove postaviti za ulazak stranih posetilaca. Zato ne treba sumnjati da bi čak i ukoliko ispadnemo sa zelene liste EU, naši turisti, uz određene uslove, mogli da putuju kako u Grčku, tako i u Mađarsku, Bugarsku, verovatno i Hrvatsku, Sloveniju...\nUostalom, u prethodnih desetak dana mnoge zemlje, poput Španije, Grčke, Norveške ili Češke, već su pooštrili mere na granicama, ali njima nisu bili obuhvaćeni građani Srbije.\ntreća doza vakcine buster doza PCR test uslov za ulazak u zemlju korona virus korona virus vesti


Najveća studija o zdravlju dece\nAmerički zdravstveni zvaničnici upustili su se u jednu od najsveobuhvatnijih procena dečijeg zdravlja, koja je ikada rađena u Sjedinjenim Državama. Istraživači će sakupljati podatke o brojnim genetičkim i faktorima prirodne sredine koji utiču na zdravlje dece i na njihovo zdravlje kada odrastu. Lekari se nadaju da će rezultati razjasniti faktore rizika za autizam, gojaznost i brojne druge zdravstvene probleme kod dece.\nJedan od glavnih autoputeva u blizini redakcije Glasa Amerike i američkog Kongresa bude potpuno zakrčen kada ljudi idu ili se vraćaju s posla. Zbog izduvnih gasova automobila ponekada je veoma teško videti zgradu Kongresa. Možete da vidite autoput u gornjem desnom uglu. Ljudi tu žive, a njihova deca pohadjaju Amidon osnovnu školu, koja je udaljena samo dve ulice odatle. Deca su bila u školi kada su ovi snimci napravljeni, a tog dana je kvalitet vazduha bio nezdrav za udisanje. Studije su pokazale da zagađenje vazduha kod dece može da izazove probleme sa plućima, da im pogorša astmu i prourokuje slabije učenje i pamćenje.\nSada je pokrenuta nova studija, najveća i najambicioznija zdravstvena studija u istoriji Sjedinjenih Država. Ona će se baviti načinom na koji deca reaguju na faktore prirodne sredine: vazduh koji udišu, vodu koju piju, tlo po kojem se kreću i hranu koju jedu. U istraživanje će biti uključeni i drugi faktori: porodičnu dinamiku, genetiku, navike gledanja televizije i mnoge druge.\nDr Stiven Hiršfild, iz Nacionalnog insituta za zdravlje, je direktor studije.\n„Naš je cilj je da shvatimo kako možete da najzdravije, najsnažnije dete razvijete u zdravog i korisnog člana društva“.\nStudija će obuhvatiti 100 hiljada dece iz cele Amerike, u gradovima i ruralnim sredinama, i biće prikupljeni zdravstveni podaci o njima, počev od pre rođenja, sve do 21. godine života.\nDženifer je u trećem mesecu trudnoće. Ona učestvuje u studiji na Univerzitetu države Kalifornija u Los Anđelesu (UCLA), jednom od sedam centara u kojima će se sprovoditi istraživanje.\n„Živim u Los Anđelesu i zabrinuta sam zbog zagađenja i smoga, a takođe i zbog onoga što unosim u svoj organizam. Da li je hrana genetski modifikovana, da li je organska? Da li proizvođači dodaju hemikalije ili konzervanse i kakav uticaj to ima na moje nerođeno dete“.\nLekari će proučavati četiri hiljade dece u Los Anđelesu i okolini, kako bi mogli da odgovore na pitanja koja je postavila Dženifer. Oni će takođe obuhvatiti i hiljadu dece iz ruralnih područja, kako bi ustanovili kakav bi uticaj, pesticidi koji se koriste na obližnjim farmama, mogli da imaju na njihovo zdravlje.\nDr Majkl Lu je jedan od istraživača na UCLA-u.\n„Ispitujemo različita stanja kod dece, kao što su astma i autizam, prevremeno rođenje i urođene mane, gojaznost i dijabetes i različite probleme pri ponašanju i učenju“.\nCilj je da se uspostavi baza podataka, koju bi mogli da koriste istraživači širom sveta. Dr Hiršfild kaže da se nada da će ona moći da dopuni znanje koje naučnici već imaju.\n„Imamo praznine u znanju o mnogim važnim činiocima koji utiču ne samo na zdravlje i razvoj dece, već bi mogli da budu osnove nečega što bi moglo da se pretvori u hronične probleme kasnije, kada odrastu.“\nStudija će pokušati da ustanovi moguće uzroke urođenih mana, a takođe će proučavati poremećaje u ponašanju, učenju i mentalne poremećaje.\n„Mislim da ova studija ima potencijal da promeni način na koji posmatramo zdravlje i razvoj dece.“\nA možda će promeniti i zakone koji se tiču dečijeg zdravlja i prirodnog okruženja. Rezultati će biti dostupni tokom izrade studije i na taj način zvaničnici će moći da razvijaju preventivnu strategiju, kao i zdravstvene i bezbednosne smernice da bi deca mogla da žive zdravije i izrastu u zdravije ljude.


EP ZA JUNIORE: Petrović na poen od meča za medalju - Vesti, Ostali sportovi\nHotSport»Ostali sportovi»Vesti»EP ZA JUNIORE: Petrović na poen od meča za medalju\nEP ZA JUNIORE: Petrović na poen od meča za medalju\n| 2015-04-03T18:28:44+02:00\t3. apr 2015. 18:28|1 komentar\nPoen je delio Dragoslava Petrovića od plasmana u četvrtfinale Evropskog juniorskog prvenstva u poljskom Lubinu.\nNaš najbolji junior je u duelu za četvrtfinale šampionata Starog kontinenta protiv Šveđanina Andija Tsaija imao meč loptu koju nije uspeo da iskoristi pa je na kraju rival bio taj koji je otišao dalje, slavivši s 16:21, 21:15, 25:23. Petrović se tako u konkurenciji 82 evropska igrača uzrasta do 19 godina plasirao među 16 najboljih što je samo po sebi ogroman uspeh. Na putu ka osmini finala ostvario je dve velike pobede. U prvom kolu savladao je Portugalca Duertea Nuna Anju s 21:19, 13:21, 21:12, a u drugom, jednog od favorita za postolje, Danca Ditleva Jagera Holma sa 23:21, 8:21, 17:10 (predaja). I upravo u tom meču, protiv igrača koji dolazi iz zemlje koja više decenija dominira evropskim badmintonom, naš reprezentativac pokazao je svu raskoš svoje igre i ogroman potencijal koji ga je odavno svrstao među najperspektivnije badmintonce Evrope.\nI kada se s pravom očekivalo da će svoj niz briljantnih partija nastaviti i u osmini finala Petrović je izgubio od igrača koji je, barem na papiru, bio slabiji od njegovih prethodnih protivnika u Lubinu. Bio je to jedan od onih dana kada ništa ne polazi za rukom ali je uprkos tome, ogromnom snagom volje, Petrović uspeo da stigne nadomak pobede koja mu se na kraju, ipak, izmakla.\n– Tako blizu, a tako daleko. Posle dve velike pobede u Poljskoj i u meču za plasman u četvrtfinale sve je išlo po planu i dogovoru. Došlo se i do meč lopte za prolazak među osam najboljih, samim tim i prave borbe za medalju, ali jednostavno se nije uspelo u tome. Dragoslav je u svakom meču dao sve od sebe i tu nema šta da mu se zameri. Šveđanin je u stresnoj i napetoj završnici pokazao za nijansu veću stabilnost i zasluženo prošao dalje i sve čestitke njemu na prikazanoj igri. Jesmo malo razočarani, osećalo se da je Dragoslav blagi favorit u ovom meču, ali držimo glavu gore. Naučićemo se kao i do sada na greškama i nastaviti da unapređujemo njegovu igru. Započinje seniorsku karijeru i nadamo se da će približiti ako ne i nadmašiti uspehe iz svojih juniorskih dana – istakao je glavni trener badminton reprezentacija Srbije Milan Barbir.\nTAGOVI: Evropsko prvenstvo, Dragoslav Petrović, Badminton\negypijyyi 03.04.2015. at 19:02- Odgovori\t (0)\t (0)\n0 se]y t a i on je ovo\nCELA PORODICA STRADALA: Korona virus ubio šampiona Italije, ali i majku i brata!


FoNet portal :: Pretraga / tagId=64175\nTag: izvestilac, Pogodaka: 21\nŠirenje EU ključna tema\nPoslanik Evropskog parlamenta i izvestilac za Srbiju Vladimir Bilčik izjavio je danas da je širenje EU ključna tema i da je "veliki korak" to što su Ukrajina i Moldavija dobile status kandidata za članstvo, kao i da se "širenje razmatra i sa drugim državama".\nMoreti izvestilac EP za Srbiju\nEvropski parlament (EP) izabrao je danas za predsedavajuću Odbora za stabilizaciju i pridruživanje EU-Srbija Alesandru Moreti, poslanicu Socijalista i demokrata iz Italije, objavio je portal Juropijen Vestern Balkans (EWB).\nVažnost evroperspektive Srbije\nIzvestilac Evropskog parlamenta (EP) za Srbiju Vladimir Bilčik izjavio je danas kako je jasno da je budućnost Srbije u Evropskoj uniji i da je evropska perspektiva veoma važna.\nUsvojen Bilčikov izveštaj\nSpoljnopolitički komitet Evropskog parlamenta (AFET) usvojio je danas prvi nacrt izveštaja o Srbiji koji je pripremio izvestilac Evropskog parlamenta Vladimir Bilčik sa 55 glasova za i pet protiv, a usvojeni su i izveštaji o Kosovu i Bosni i Hercegovini.\nNema članova drugog reda\nSpecijalni izvestilac Nemačke za Zapadni Balkan Manuel Saracin poručio je danas u Beogradu da se njegova zemlja zalaže za punopravno članstvo zemalja Zapadnog Balkana u Evropskoj uniji (EU), odbacujući mogućnosti da ove zemlje budu članovi "drugog reda ili u nekoj vrsti partnerstva sa Unijom”.


Posljedica Bregzita: Izidžet osniva novu kompaniju sa sjedištem u Austriji – The PRESTIGE\nPosljedica Bregzita: Izidžet osniva novu kompaniju sa sjedištem u Austriji\nSvijet 14.07.2017. Beč, Brexit, easyjet\nNiskobudžetni avioprevoznik Izidžet (EasyJet) formira novu aviokompaniju Izidžet Jurop (EasyJet Europe) koja će biti bazirana u Beču i koja će omogućiti toj britanskoj firmi da nastavi nesmetano da leti u Evropi poslije Bregzita\nSjedište će biti u Beču i dozvoliće kompaniji da leti istovremeno širom Evrope kao domaća firma kada Velika Britanija napusti EU, bez obzira šta bude dogovoreno oko budućeg vazdušnog sporazuma Velike Britanije i EU, navodi se u saopštenju britanske aviokomanije čije sjedište je u Lutonu, na sjeveru Londona.\nNa osnovu Bregzita Velika Britanija bi mogla da izađe iz jedinstvenog evropskog vazdušnog prostora, po kome se kompanijama baziranim u uključenim zemljama dozvoljava da lete bez prepreka širom cijele Evrope. Čim je objavljena odluka Britanaca da žele da napuste EU, na referendumu 23. juna 2016. godine, Izidžet je saopštio da će pokušati da dobije dozvolu za obavljanje vazdušnog saobraćaja u nekoj drugoj zemlji EU da bi mogao bez ometanja da koristi evropske linije.\nKompanija Izidžet je navela da je ranije ove godine podnijela zahtjev kod Austro Kontrola (Austro Control) za dobijanje sertifikat za vazdušni saobraćaj (CTA) i kod austrijskog saveznog ministarstva za saobraćaj, inovacije i tehnologiju za dobijanje dozvole za obavljanje vazdušnog saobraćaja. Procedura akreditacije je sada u odmakloj fazi i kompanija se nada da će uskoro dobiti dozvolu što će joj omogućiti da osnuje novu kompaniju Izidžet Jurop.\nNovoformirana evropska firma će biti filijala firme bazirane u Lutonu ali će imati potpunu autonomiju, rekao je portparol Izidžeta za Frans pres.\nIzidžet je naveo da ni jedno od 6.000 radnih mjesta u Velikoj Britaniji neće biti prebačeno u Austriju. Matična firma bazirana u Lutonu biće zadužena za korišćenje oko 140 aviona baziranih u Velikoj Britaniji koji će služiti za veze te zemlje sa zemljama EU i sa neevropskim zemljama. Izidžet Jurop će koristiti oko sto letjelica i osloniti se na svojih 4.000 zaposlenih u Evropskoj uniji.\nI Belgija razmatra skraćenje radne sedmice na četiri dana\nAerodrom u Beču gradi najveću solarnu elektranu u Austriji


Druga sezona serije “Besa” | Before After\nOd 27. novembra, subotom i nedeljom od 21h na SUPERSTAR saznajte kakva sudbina čeka junake serije „Besa“ koja je osvojila publiku i kritiku širom regiona\nPod sloganom „Porodica je sve“, druga sezona serije rađene u produkciji Adrenalina i Telekoma Srbija, donosi gledaocima u 10 nastavaka nove zaplete i dramatične preokrete sa kojima će se glavni likovi susresti u borbi za očuvanje svojih porodica.\n„Radnja druge sezone Bese počinje u realnom vremenu, skoro tri godine kasnije. Naša tri glavna junaka zatičemo izmeštene u neočekivanim okolnostima i situacijama. Paralelno ćemo pratiti sudbine više glavnih likova koje se međusobno prepliću na raznim nivoima iako su geografski razdvojeni. Zato smo se i odlučili za neke potpuno nove lokacije,“ kaže Tea Korolija, producent serija i direktorka produkcije Adrenalin. Druga sezona serije snimana je na preko 200 lokacija na kojima je smeštena radnja širom Srbije, Crne Gore i Estonije.\nPored Raše Bukvića, Miloša Timotijevića, Arbena Bajraktaraja, Hane Selimović, Milice Gojković, Milana Marića, koje ćemo gledati u novih 10 nastavaka, publika će imati prilike da upozna i nove članove ekipe među kojima su Relja Popović, Milica Zarić, Florist Bajgora, Tristan Halilaj, Katarina Čas, kao i veoma popularni glumci iz Estonije Gert Raudsep, Hendrik Toompere mlađi i Mari Abel.


U Nemačkoj usvojen novi Zakon o azilantima › Made-in-Germany.rs\nUprkos brojnim kritikama udruženja za zaštitu ljudskih prava i levičarskih stranaka, donji dom nemačkog parlamenta, Bundestag, ipak je usvojio novi Zakon o azilu, kojim se prava tražilaca azila drastično smanjuju.\nPosle proglašenja Srbije, BiH i Makedonije za zemlje sigurnog porekla, novim Zakonom se kao takve definišu i Albanija, Crna Gora i Kosovo, zbog čega je omogućeno da tražioci azila iz zemalja Zapadnog Balkana budu deportovani iz Nemačke po ubrzanom postupku, prenosi nemačka agencija „DPA“.\nPo novim zakonskim odredbama tražioci azila će znatno više vremena provoditi u centrima za azilante, gde će uglavnom dobijati pomoć u robi. Isplata avansne novčane pomoći biće moguća samo mesec dana, dok će novčana davanja azilantima u određenim slučajevima biti znatno smanjena. Migranti sa dobrim izgledima za dobijanje azila biće upućivani na kurseve za integraciju.\nNemački parlament je o vladinom predlogu zakona odlučivao po hitnom postupku, a nakon što se o njemu danas izjasni i dom pokrajina, Bundesrat, čiji se pristanak smatra izvesnim, novi Zakon o azilu stupiće na snagu 1. novembra.\nNovi Zakon su oštro kritikovale organizacije za zaštitu ljudskih prava i azilanata, kao i mnogi pravnici i stručnjaci za migracije. Organizacija „Pro-azil“ je ocenila da se ovim Zakonom ponižava dostojanstvo čoveka, a partija Levica da je to najžešći napad na osnovno pravo azila još od 90-ih godina prošlog veka.


EduIS - O nama\nKreiranjem naprednih ICT rešenja, kreiramo put do poslovnog uspeha. EduIS je softversko rešenje kompanije LANACO, dizajnirano za osnovne i srednje škole širom sveta.\nMi smo najveća IT kompanija u Bosni i Hercegovini koja posluje od 1990. godine i trenutno broji preko 350 zaposlenih sa tendencijom rasta. Kvalitet poslovanja kompanije dodatno potvrđuju i standardi: ISO 9001, ISO 27001, ISO 20000-1 i ISO 22301.\nKreiramo i nudimo softverska rešenja i usluge u oblasti: AI, Cloud, IT infrastruktura, Sigurnost, Analitika, IoT, Blockchain, Automatizacija, Mašinsko učenje, Analitika podataka, Računalni vid, Sistemi preporuka, Komunikacija i saradnja, Korisničko iskustvo, "Wireless & Mobility". LANACO SaaS platforma omogućava kompanijama da poboljšaju poslovnu agilnost i dobiju pristup modernim softverskim rešenjima potpuno prilagođenim za različite poslovne aktivnosti.\nPoslovna strategija kompanije LANACO zasnovana je na sopstvenom IP razvoju (SaaS distributivni koncept) kao širokom portfoliju Managed Service-a uključujući partnerstva sa globalnim IT dobavljačima kao što su Oracle, SAP, Cisco, HP, EMC, Intel, WMware, Kaspersky, Kyocera...\n• Postanite naš EduIS partner\n• Razvijte svoje poslovanje uz pravog tehnološkog partnera, resurse i podršku\n• Pridružite se partnerskoj mreži\nBeograd i Zrenjanin


Premijer Španije Pedro Sanchez primio je u sredu premijera Severne Makedonije Zorana Zaeva u palati Moncloa sa kojim je imao radni ručak. Ovo je prva poseta premijera Severne Makedonije Španiji u trideset godina demokratije.\nSastanak je održan u vreme kada Španija širi svoj interes za region Zapadnog Balkana i poklapa se sa posetama srpskog ministra odbrane i hrvatskog ministra spoljnih poslova Španiji.\nSanchez je Zaevu prenio posvećenost Evropske unije (EU) zajedničkoj borbi protiv pandemije i pozdravio novu misiju COVAX od 650 000 doza vakcine Pfizer / Biontech u regionu, od kojih je 120 000 namenjeno Severnoj Makedoniji, što omogućava ubrzanje vakcinacije u zemlji.\nRazgovori su takođe bili fokusirani na aktivnu podršku Španije pristupanju Severne Makedonije Evropskoj uniji, jer Evropska unija mora dati novi zamah svom širenju na Zapadni Balkan. Sanchez je pohvalio napore Severne Makedonije da sprovede važne reforme, poput pravosudnog sistema, i napredak u transparentnosti i borbi protiv korupcije. Takođe je podsetio da je izveštaj Evropske komisije o napretku Severne Makedonije, objavljen prošlog oktobra, veoma pozitivan i mora da održi zamah, posebno u reformama vladavine zakona, koje su prioritet Evropske unije.\nKonačno, dvojica kolega su se pozabavila odličnim odnosima dve zemlje, redovnim sastancima na najvišem nivou, poput sastanka ministara spoljnih poslova Španije i Severne Makedonije prošlog marta u Madridu.\nTakođe su pokušali da nađu načine saradnje u oblastima privrede koje vlada Severne Makedonije nastoji da promoviše kroz nove investicije koje vode španske kompanije, poput obnovljivih izvora energije, prečišćavanja vode i železničke infrastrukture.\nŠpanski premijer objavio je video poruku građanima Severne Makedonije, u kojoj je, između ostalog, ponovio podršku Španije evropskom kursu Severne Makedonije. / ibna


Francuzi posle produžetka do polufinala Svetskog prvenstva - MaxBet Sport\nNedim Remili u duelu sa rukometašima Mađarske (Foto: Beta/AP)\nRukometaši Francuske plasirali su se u Gizi u polufinale Svetskog prvenstva savladavši Mađarsku posle produžetka sa 35:32 (12:14, 18:16, 5:2).\nNBA: Od 1 sat iza ponoći igraju klivlend – Detroit, a u kladionici MaxBet je kvota na pobedu domaćina 1.82.\nU selekciji Francuske najbolji učinak imao je Mikael Gigu sa šest pogodaka, pet golova je dodao Ugo Deska, a Nedim Remili je postigao četiri gola. Mađarsku je predvodio Bence Banhidi sa šest golova, a po pet su dali Mate Lekai i Boka Bendeguz.\nU Samoj završnici drugog poluvremena “trikolori” su vodili sa 30:27, ali su Mađari serijom 3:0 izborili produžetak.\nŠpanija je u četvrfinalu pobedila Norvešku sa 31:26 (21:15). Očekivao se mnogo neizvesniji meč, a Norvežani nijednom nisu bili u vođstvu. Doduše, u prvom poluvremenu se povredio najbolji norveški rukometaš Sagosen, pa je “furiji” posao bio olakšan.\nŠpance je do pobede vodio Dušebajev sa osam golova, dok je Marčan postigao šest. Kod Norvežana je najefikasniji bio Joendal sa šest pogodaka.\nSelekcija Švedske je ubedljivo savladala Katar rezultatom 35:23 (14:10). Katar se držao do sredine prvog poluvremena, a onda su Šveđani kontrolisali meč. Do pobede su ih vodili Valter Črinc i Lukas Peljas sa po osam golova. Kod Katara je najbolji bio Karol Marco sa pet pogodaka.\nPre toga je plasman u polufinale obezbedila Danska, koja je posle penala bila bolja od domaćina Egipta.\nU polufinalima, koja su na rasporedu u petak, igraće Danska protiv Španije, odnosno Francuska protiv Švedske.\nTagovi:RukometSP za rukometaše\nHabib ostavio veliku prazninu u UFC-u, traži se sledeća superzvezda


Početak kampanje “Biram Srbiju” i obeležavanje 20 godina TO “Tara-Drina” - DRINA.INFO - Informativni portal zapadne Srbije i Podrinja\nOd Drina info portal\t Ažurirano maj 15, 2021\nDanas od 11 časova u podnožju Avalskog tornja, Turistička organizacija Srbija organizuje početak i promociju letnje kampanje pod sloganom „Biram Srbiju“.\nFoto: Promo, TOS\nOvim povodom Turistička organizacija Srbije organizuje i izložbu fotografija “Biram Srbiju“. Osim najlepših pejzaža, iskustava, avantura i specijaliteta na fotografijama, posetioce će dočekati i svoju turističku ponudu prikazati i predstavnici lokalnih turističkih organizacija iz Srbije.\nBudući da je nova sezona na pragu, ovo je prava prilika da se podsetimo mesta koja volimo, ali i da naučimo nešto o destinacijama i iskustvima koje još nismo upoznali, ili doživeli. – navode iz Turističke organizacije Srbije.\nTokom promocije u podnožju Avalskog tornja Turistička organizacija “Tara-Drina” Bajina Bašta počeće i zvanično obeležavanje jubileja – 20 godina od osnivanja.15. maja 2001. godine osnovana je lokalna turistička organizacija opštine Bajina Bašta, tada pod imenom Sportsko-turistički centar “Bajina Bašta”. Od ove subote pa tokom cele 2021. godine planirano je niz aktivnosti kojima će se obeležiti dve decenije postojanja ove ustanove.\nFoto: TO Tara-Drina\nPovodom ovog značajnog jubileja sve posetioce štanda TO “Tara-Drina” na prezentaciji kod Avalskog tornja očekuju brojni prigodni pokloni u vidu naših najlepših suvenira i proizvoda sa motivima Bajine Bašte. Za ovu priliku pripremili smo promotivne materijale destinacije Tara Drina Bajina Bašta sa novim sloganom „Bajina Bašta srce Podrinja“. Novinarima i posetiocima ćemo takođe predstaviti i program 3. Ćirilične baštine koja počinje u petak u našem gradu. – kaže Siniša Spasojević iz Turističke organizacije „Tara-Drina“.\nBiram SrbijupromocijaSiniša SpasojevićturizamTuristička organizacija SrbijeTuristička organizacija Tara - Drina


Najnovija Dell tehnologija stigla u Holivud Najnovija Dell tehnologija stigla u Holivud – Personal magazin\nNajnovija Dell tehnologija stigla u Holivud\nNovi gejming laptop Dell G5 15 igra ulogu u Marvelovom filmu „Ant-Man and The Wasp” koji će se ovog leta naći u bioskopima, dok je Dell hardverska infrastruktura odigrala ulogu iza kamera\nDell s ponosom predstavlja saradnju sa kompanijom Marvel Studios na filmu „Ant-Man and The Wasp” koji će se naći u bioskopima ovog leta.\nSličnih fan baza, ove dve kompanije udružiće snage kako bi uzbuđenje oko tehnologije prenele u pop kulturu. Od odela Ant-Mena do laboratorije Henka Pima, tehnologija igra jednu od glavnih uloga u ovom filmu.\n„Ono što je dobro kod ove saradnje je što tehnologiju koju gledaoci vide na ekranu čini opipljivijom“, rekla je Mindi Hamilton, senior potpredsednik za globalna partnerstva i marketing kompanije Marvel. „Možda još uvek ne možemo da reprodukujemo tehnološka dostignuća Henka Pima, ali se nadamo da će film inspirisati ljude da pomeraju granice mogućeg, kao što to rade i naši superheroji“.\nOva uzbudljiva saradnja seže i iza kamere, gde Dell hardver igra ključnu ulogu kreiranju vizuelnih efekata u filmu. Marvel Studios objavio je listu artista koji su radili na kreiranju vizuelnih efekata, a nekoliko njih koristilo je Dell tehnologiju, uključujući Dell EMC PowerEdge servere i Dell Precision radne stanice, kao osnovnu infrastrukturu koja pruža ogromnu računarsku moć i kapacitete za skladištenje, koji su dizajnerima vizuelnih efekata neophodni za „oživljavanje“ likova i ambijenata.\nArtisti u studiju DNEG, koji su radili na filmu „Ant-Man and The Wasp“ oslanjaju se na Dell Precision radne stanice za front-end operacije. Vodeća u industriji, Dell Precision linija omogućava kreatorima da stvaraju i menjaju nove storytelling metode. Samo u studiju DNEG u Vankuveru, koristi se više od 300 Dell Precision radnih stanica za stvaranje moćnih efekata.\nZamislite trku automobilima kroz San Francisko, trenutak kada se Ant-Man i The Wasp smanjuju ili kompleksne scene iz laboratorije u kojima duhovi prolaze kroz zidove – Dell tehnologija je učinila da ove ideje postanu stvarnost.\nCelokupna lista Dell tehnologije koju je DNEG koristio za kreiranje efekata za ovaj film obuhvata Dell Precision 7910 radne stanice, Dell EMC PowerEdge R630 servere sa MD3460 RAIDs, Dell EMC PowerEdge M1000e bladecentre, kao i stotine Dell monitora.\nTehnologija igra integralnu ulogu u filmu „Ant-Man and The Wasp“, te će fanovi, ovog leta, na velikom ekranu moći da vide novi Dell G5 15, moćan gejming laptop koji omogućava odlične performanse u igri i zapanjujuće vizuelne efekte, kao i nagrađivani XPS 13. Dell uređaji se nekoliko puta pojavljuju u filmu, na primer u laboratoriji Henk Pima i u kancelarijama X-CON-a.\n„Oduševljeni smo saradnjom sa kompanijom Marvel Studios na filmu „Ant-Man and The Wasp“, gde smo pokazali moć tehnologije“, rekao je Gerri Tunnell, viši potpredsednik Client Solutions marketinga u kompaniji Dell. „Postoji mnogo sličnosti među našim brendovima i ljudima koji vole naš rad. Na primer, naš cilj je da korisnike, od gejmera do artista vizuelnih efekata, tehnologijom visokih performansi inspirišemo da rade u cilju ljudskog napretka, baš kao što se junaci ovog filma, oslanjaju na tehnologiju kako bi svet učinili boljim mestom“.\nDell je i pokrenuo globalnu reklamnu kampanju povodom filma „Ant-Man and The Wasp“ te će Marvelovi fanovi u reklamnom spotu imati prilike da vide novi Dell G5 laptop, koji hardcore gejmerima pruža još moćniji doživljaj igranja.\nKompanija Dell podržava naučne, tehnološke, inženjerske i matematičke inicijative\nNa osnovu rezultata 2030 istraživanja kompanije Dell, kompjuterska nauka i kompjutersko razmišljanje biće potrebne veštine na radnom mestu, međutim, Dell smatra da se ove veštine ne razvijaju dovoljno. Kako bi podržao nove generacije, Dell je od 2014. donirao više od 50 miliona dolara za naučne, tehnološke, inženjerske i matematičke inicijative širom sveta. Dell je putem partnertava i saradnje sa kupcima, omogućio milionima dece i mladih pristup tehnologiji i resursima potrebnim za istraživanje ovih disciplina.\nDell planira da iskoristi „Ant-Man and The Wasp“ kako bi podstakao dečake i devojčice da istraže polje nauke, tehnologije, inženjerstva i matematike, sa fokusom na računarsku nauku i računsko razmišljanje.\nNajnovija Dell tehnologija stigla u Holivud was last modified: June 28th, 2018 by Redakcija\nNikon predstavlja dvoglede MONARCH HG prečnika 30 mm\nCanon uputio izazov parkur grupi Storror da pređe iz Evrope u Aziju na bilo koji način


Radionica u Berlinu: Diskriminacija Roma duboko ukorenjena u evropskim društvima - VIRALNE\nHome / REGION / Radionica u Berlinu: Diskriminacija Roma duboko ukorenjena u evropskim društvima\nRadionica u Berlinu: Diskriminacija Roma duboko ukorenjena u evropskim društvima\nDodao je da će zvaničnici zemalja u takozvanom regionu proširenja EU – Zapadnom Balkanu i Turskoj, uskoro formirati radnu grupu koja do kraja godine treba da definiše minimum standarda i smernica za integraciju Roma.\nLider Centralnog saveta nemačkih Sinta i Roma Romani Roze rekao je agenciji Beta da se Romi Zapadnog Balkana suočavaju sa „veoma kompleksnom društvenom diskriminacijom“.\n„Iako danas prepoznajemo genocid nad Sintima i Romima kao jedno od najmračnijih poglavlja naše istorije, još uvek se previše susrećemo s neznanjem i stereotipima“, naveo je.\n„Tužno je da u 2018. godini Nemačka mora da formira komisiju koja će se baviti antiromstvom, ali je pozitivno što smo rešili da se time bavimo i stavimo antiromstvo u centar pažnje“, navela je.\nZvaničnici zapadnobalkanskih zemalja i Turske, danas su u okviru radionice izloženi „učenju na osnovu iskustva“, diskriminaciji u veštački stvorenim uslovima, kako bi razumeli kako se Romi osećaju u svakodnevnom životu.\n← Prethodna vest Vučić se u Hrvatskoj sastao sa Srbima u Vrginmostu\nSledeća vest → Potpredsednik RS Ramiz Salkić: Dodik radi na stvaranju oružanih formacija


Datum objave: 28.06.2017 16:04\nMinistar odbrane mr Predrag Bošković i i načelnik Generalštaba VCG general potpukovnik Ljubiša Jokić sastali su se danas (28. jun) sa načelnikom Generalštaba Vojske R. Italije, generalom Klaudijom Gracijanom (Claudio Graziano), koji boravi u zvaničnoj posjeti Crnoj Gori, saopteno je iz Ministarstva odbrane.\nKako se navodi, ministar Bošković se zahvalio na sveukupnoj podršci Ministarstva odbrane R. Italije Crnoj Gori u toku reformskog integracionog procesa, posebno naglasivši značaj zajedničkog učešća u međunarodnim misijama i operacijama, i iskustvo koje su pripadnici VCG stekli u operaciji EU ATALANTA, učešćem na italijanskim brodovima.\n,,General Jokić je informisao generala Gracijanija o najznačajnijim dostignućima Vojske Crne Gore u prethodnom periodu, posebno u oblastima razvoja interoperabilnosti i sposobnosti jedinica kao i doprinosu Vojske međunarodnim mirovnim misijama i operacijama. Takođe načelnik Generalštaba predstavio je je prioritete Vojske u periodu integracije u NATO, posebno ističući važnost modernizacije i opremanja.General Gracijani, koji je ujedno prvi načelnik Generalštaba u zvaničnoj posjeti Crnoj Gori nakon njenog punopravnog članstva u NATO, poželio je dobrodošlicu našoj zemlji u Alijansu i istakao značaj dobrosusjedskih odnosa i bilateralne saradnje u oblasti odbrane. General Gracijani izrazio je spremnost Vojske Republike Italije da pruže podršku Vojsci Crne Gore u predstojećem procesu integracija. On je iskazao i uvjerenje da će buduća saradnja Crne Gore i R. Italije u oblasti odbrane, kroz savezništvo u NATO, biti još značajnija i intenzivnija“, dodaje se u saopštenju Ministarstva odbrane.\nTokom sastanaka sagovornici su razgovarali o budućoj saradnji Ratnog vazduhoplovstva Republike Italije i Vazduhoplovstva Vojske Crne Gore. Takođe, razgovarano je i o daljem unapređenju saradnje dvije mornarice u oblasti bezbjednosti na Jadranskom moru, kao i nastavku školovanja crnogorskih kadeta na italijanskim akademijama. Na kraju posjete general Gracijani i general Jokić zajedno su obišli školski brod PALINURO koji se trenutno nalazi u posjeti Crnoj Gori.


Vreme 928 - Odrzivi razvoj: Udarnicka modernizacija -->\nNajveća termoelektrana u Srbiji (i nezanemarljiv zagađivač), kao i rudnici koji su na nju oslonjeni, ovih dana prilično se modernizuju. Posle novih remonta u TE Kostolac, i na kopovima, smanjeni su negativni efekti na životnu sredinu, uporedo sa povećanjem efikasnosti elektrane i rudnika. To su uz obilje stručnih pojmova prošle nedelje objasnili šefovi ove elektrane. Oni su u Kostolcu bili domaćini posete ministra energetike i rudarstva Petra Škundrića, koji je pozvan povodom "uspešno završenih radova" i kome su tom prilikom predstavljeni raznovrsni rezultati iz skorašnjeg udarničkog arsenala.\nTako je prošle godine Kosotolac ostvario najveću proizvodnju uglja u svojoj istoriji od 7,2 miliona tona. U samoj elektrani takođe je postignut rekord – proizvedeno je čak pet miliona Mwh električne energije, čime je ozbiljno premašen planirani cilj od 4,6 miliona Mwh.\nŠto se modernizacije tiče, o njoj je mnogo govorio zamenik direktora TE Kostolac Dragan Jovanović. On je rekao da je "front otkopavanja uglja dislociran na severnu stranu kopa Drmno formiranjem otkopnih etaža u punoj dužini u skladu sa Projektom kopa Drmno o podizanju proizvodnje na devet miliona tona godišnje". Jovanović je objasnio da je deo opreme sa nekih kopova oporavljen i razmešten tako da se postigne bolji efekat u iskopavanju, a ovo privredno društvo se pohvalilo i novoizgrađenim "sistemom tračnih transportera za odvoz uglja i završenim remontom opreme za otkopavanje uglja na PK Drmno".\nUz napomenu da su poslove remonta uglavnom izvodile domaće firme, Jovanović je dodao da su na blokovima, odnosno generatorima koji proizvode struju u samoj termoelektrani završeni standardni i kapitalni remonti. Izvršena je i "sanacija slabih mesta na zaptivenosti kotlova na blokovima B1 i B2 u TE Kostolac B, a započeta je i realizacija projekta rekonstrukcije sistema za odvoz pepela i šljake sa TE Kostolac B".\nKako najavljuju u Kostolcu, njihovi "dalji planovi su 12 miliona tona uglja i izgradnja još jednog termobloka na TE Kostolac B". Međutim, novinari koji su u Kostolac došli u ministrovoj sviti nisu pokazali preteran entuzijazam za ove udarničke podvige koliko za najavljeno povećanje cene struje, što je uostalom i svim građanima mnogo više na umu. Kako god, oba ta pitanja su zatvorena u istom strujnom kolu – bez novih postrojenja i osvežavanja starih, nema jeftinih kilovat-sati, dok sa druge strane, bez podizanja cene nema novih investicija i novih rekorda.


Ove godine do 4.000 građana imaće priliku da se zaposli na javnim radovima - Ozon Media\nOd strane Ozon 20.07.2019.\nOd strane Ozon 20.07.2019. 0 komentar\nKako piše Politika, posla će biti u tri oblasti: socijalnoj zaštiti i humanitarnim delatnostima, zaštiti životne sredine i prirode, kao i održavanju i obnavljanju javne infrastrukture. Javni radovi se izuzetno mogu sprovoditi i u oblasti kulture, kao i u svim jedinicama lokalne samouprave, ukoliko se angažuju osobe sa invaliditetom. Četvrtina posla biće namenjena upravo njima, a u Beogradu će biti zaposleni građani isključivo iz te grupe, i to njih 125.\n– Maksimalna dužina trajanja javnog rada je četiri meseca. Za ovu meru zapošljavanja izdvojeno je 435 miliona dinara, od kojih je 135 miliona izdvojeno za finansiranje javnih radova na kojima se angažuju nezaposlene osobe sa invaliditetom – kažu u NZS.


Saradnja Ministarstva za obrazovanje, nauku i mlade KS i Caritasa Švicarske u projektu "Predškolsko obrazovanje za svu djecu" | mon.ks.gov.ba\nMinistar za obrazovanje, nauku i mlade Kantona Sarajevo (KS) Elvir Kazazović i direktorica Javne ustanove "Djeca Sarajeva" Jasmina Čongo potpisali su danas Memorandum o saradnji sa direktorom Caritasa Švicarske za Zapadni Balkan Danielom Bronkalom. Memorandum je potpisan u okviru projekta "Predškolsko obrazovanje za svu djecu" koji pomenuta organizacija provodi na području KS sa partnerskim organizacijama.\nPrimarni cilj saradnje je uključivanje djece iz osjetljivih i marginalizovanih društvenih grupa u predškolsko obrazovanje, ali i unapređenje ovog nivoa obrazovanja u KS, rečeno je ovom prilikom.\nKako je ranije dogovoreno, jedna od planiranih aktivnosti je nabavka i opremanje autobusa-pokretnog vrtića za djecu uzrasta četiri do šest godina iz ruralnih područja, a kojoj obdaništa na području KS nisu dostupna. Autobus uređen kao vrtićka ustanova u funkciji će biti od naredne školske godine. U njemu će sa mališanima raditi dva odgajatelja, socijalni radnik i jedan asistent iz romske populacije.\nFinansijska sredstva za nabavku putujućeg vrtića obezbijedio je Caritas Švicarske.\nMinisitar Kazazović je zahvalio predstavnicima ove organizacije na značajnoj donaciji koja će omogućiti da i djeca iz najudaljenijih područja budu uključena u sistem predškolskog odgoja.\nPo riječima direktora Bronkala, to je samo jedna od aktivnosti u okviru pomenutog projekta koji za cilj ima uključivanje što većeg broja djece u predškolsko obrazovanje, kao i njegovo unapređenje novim modulima u metodologiji rada sa mališanima.\nProjekt će se realizovati do aprila 2021. godine na području KS i Zeničko-dobojskog kantona.


Nova faza u planu razvoja Kine - Kineski Radio Internacional\nNova faza u planu razvoja Kine\n2020-10-30 18:40:48 | CRI\nCentralni komitet Komunističke partije Kine (CK KPK) 19. saziva predstavio je vodeće principe svog petog plenarnog zasedanja. Četvorodnevno zasedanje završeno je u četvrtak objavljivanjem saopštenja.\nTokom zasedanja usvojeni su predlozi za formulisanje 14. petogodišnjeg plana nacionalnog socijalnog i ekonomskog razvoja, koji se odnosi na period od 2021. do 2025. godine, kao i dugoročni ciljevi do 2035. godine. Zamenik šefa Odeljenja za publicitet pri Cetralnom komitetu KPK-a Vang Sijaohui je usvajanje ova dva plana ocenio najvažnijim rezultatom zasedanja. Ovo je prvi put da je Kina postavila dugoročne ciljeve kako bi ostvarila socijalističku modernizaciju do 2035. godine, rekao je ovaj zvaničnik.\nNa petom plenarnom zasedanju CK KPK je izrađen i predlog koji se sastoji iz tri dela i 15 poglavlja, naveo je zamenik direktora Kancelarije zadužene za rad Centralnog komiteta za finansije i ekonomiju Han Vensiju. Taj predlog se zasniva na pet principa koji uključuju balansiranje odnosa između nasleđa i inovacija, vlade i tržišta, otvaranja i nezavisnosti, razvoja i bezbednosti, kao i između izrade strategije i operativne taktike, naveo je Han.\nKoncept dinamike dvostrukog razvoja naglašava značaj kako domaće, tako i međunarodne razmene (robe i usluga), rekao je Han uz napomenu da domaće tržište predstavlja glavni oslonac razvoja i ono omogućava domaćem i stranom tržištu da se međusobno podstiču.\nFokusiranje na domaće tržište nikako ne znači smanjenje nivoa otvaranja Kine, već taj obrazac ima za cilj da promoviše viši nivo otvaranja koristeći prednosti oba tržišta, rekao je Han.\nGovoreći o odnosima između Kine i SAD-a, Han je naglasio da su ekonomski odnosi između dve zemlje određeni na osnovu komplementarnosti njihovih ekonomskih struktura, ali i na osnovu stepena otvorenosti globalne ekonomije. Potpuno razdvajanje Kine i SAD-a je jednostavno nerealno i od njega nema nikakve koristi ni za jednu stranu, istakao je Han.\nKineski ministar nauke i tehnologije Vang Džigang je posle zasedanja rekao da nezavisnost nauke i tehnologije i otvorena saradnja nisu antagonistički odnosi, već da oni predstavljaju dijalektičko jedinstvo. Samopouzdanje i nezavisnost u radu na poljima nauke i tehnologije su preduslov i osnova za otvorenu saradnju zasnovanu na principima jednakosti i poštovanja, naveo je Vang. Kineske naučne i tehnološke inovacije nikada nisu bile skrivane, a tako će ostati i u budućnosti, istakao je kineski ministar nauke i tehnologije.


Ministar Trhulj primio predstavnike penzionera KTK Visoko – Magazin Plus\nHome/Ministar Trhulj primio predstavnike penzionera KTK Visoko\nFederalni ministar energije, rudarstva i industrije Erdal Trhulj primio je direktora privrednog društva KTK Visoko dd Visoko i predstavnike penzionisanih radnika koji nisu ostvarili svoje zakonsko pravo na penziju zbog neuplaćenog radnog staža. Neki od ovih radnika uvjete za penzionisanje su stekli još prije dvije godine, ali zbog neuplaćenih doprinosa pravo na penzije još nisu ostvarili.\nMinistar Trhulj je informisao predstavnike penzionisanih radnika da je FMERI u skladu sa obećanjem datim prije tri mjeseca pokrenulo sve pravne i administrativne procedure koje su pri kraju, te da će se prijedlog odluke, koja je prezentovana penzionerima, u skladu sa okončanim javnim pozivom za dodjelu kreditnih sredstava za uvezivanje radnog staža vjerovatno naći na sljedećoj sjednici Vlade FBiH.\nKreditna sredstva će se, osim KTK Visoko, dodijeliti za još šest firmi čime će se penzionisati radnici koji su to pravo stekli zaključno sa januarom 2013 godine.\nPenzionisani radnici KTK Visoko iskazali su svoje zadovoljstvo radom i razumijevanjem na koje su naišli u FMERI i Vladi Federacije BiH na ovome za svakog radnika veoma osjetljivom pitanju i iskazali nadu da će cijeli proces biti okončan u narednih mjesec dana.\nwww.magazinplus.eu – FMERI BiH


Elektromotori i reduktori - Reduktori - Power Belt\nPužni reduktor se može spojiti sa prirubnicom ili sa izlaznom osovinom što daje fleksibilnost ugradnji. Pužni reduktor sa prirubnicom može se spojiti sa svim elektromotorima koji imaju identične standardizovane prirubnice kao i sam reduktor.\nReduktor sa konusnim zupčanicima služi za spajanje osovina pod 90°. Ugaoni reduktor može imati prenosni odnos 1:1, 1:2 i 1:3.\nReduktor sa koso ozubljenim zupčanicima (popularni naziv: ravni reduktor) obezbeđuje prenos u pravcu osovine elektromotora. Ovaj pogon je popularan zahvaljujući niskom nivou buke.


Grčka priprema novi zakon o pravu na azil - Svet - Dnevni list Danas\nPočetna » Svet » Grčka priprema novi zakon o pravu na azil\nGrčka priprema novi zakon o pravu na azil\nGrčka priprema novi zakon o pravu na azil koji bi trebalo da omogući zemlji bolje upravljanje desetinama hiljada migranata već prisutnih i onim koji nastavljaju da stižu u stotinama, rekao je danas ministar bez portfelja Jorgos Gerapetritis.\n0Piše: Beta-AFP 29. septembra 2019. 14.13\n„Savet ministara će u ponedeljak razgovarati o predlog zakona koji je sastavilo Ministarstvo za zaštutu građana (unutrašnjih poslova), koji će u skladu sa evropskim kriterijumima, modernizovati proceduru koja se odnosi na pravo na azil“, rekao je on za atinsku televiziju Skaj TV.\nOn je takođe istakao potrebu da se migranti primaju u kampove gde su uslovi korektni, i ukazao na prenatrpanost postojećih kampova.\nTako se u kampu Morija na ostrvu Lezbos, predviđenom za 3.000 ljudi, trenutno nalazi 13.000.\nU Grčkoj je sada 70.000 migranata, uglavnom iz Sirije, koji su pobegli iz svoje zemlje 2015. i reskirali prelazak morem u Grčku sa susedne turske obale.\nNa osnovu sporazuma sa Evropskom unijom 2016. godine Turska ulaže napore da ograniči odlazak migranata ka Grčkoj ali poslednjih meseci zabeležen je pojačan priliv.\nJutros su dva broda stigla u Skalu na Lezbos sa 84 migranta, među kojima su i brojna deca, preneo je fotograf agencije Frans pres.\nZa samo 24 časa, od subote ujutro do nedelje ujutro, gotovo 400 migranata je stiglo u Grčku, navele su vlasti.\nazil, Grčka, zakon\nU požaru oštećeno skladište izbegličkog centra na Lezbosu\nSituacija na granicama: Grčka odoleva, Bugarska mirna\nUN poziva Grčku da poboljša uslove za migrante


SP u Rejkjaviku: Novi nesrećan poraz Srbije, Belgija bolja posle produžetka\nReprezentacija Srbije poražena je od selekcije Belgije posle produžetka rezultatom 3:2 (1:1, 1:1, 0:0, 1:0) u meču četvrtog kola Svetskog prvenstva Divizije II, Grupa A koje se održava u Rejkjaviku.\nSP u Rejkjaviku: "Orlovi" tri puta stizali rezultat, ali na kraju pali u penal seriji\nHokejaši Srbije poraženi su od Australije posle slabijeg izvođenja penala rezultatom 4:3 (1:1, 1:1, 1:1. 0:0 - 1:0) u meču trećeg kola Svetskog prvenstva Divizije II, Grupa A koje se održava u Rejkjaviku.\nSP u Rejkjaviku: Preokret "orlova" protiv domaćina, Sretović doneo tri boda u triler završnici\nHokejaši Srbije savladali su selekciju Islanda rezultatom 5:4 (2:2, 1:2, 2:0) u meču drugog kola Svetskog prvenstva Divizije II, Grupa A koje se održava u prestonici ove zemlje, Rejkjaviku.\nSP u Rejkjaviku: Rumunija bolja od "orlova" u prvom kolu\nHokejaši Srbije poraženi su od Rumunije rezultatom 8:4 (3:0, 3:2, 2:2) na startu Svetskog prvenstva Divizije II, Grupa A koje je u ponedeljak počelo u Rejkjaviku.\nPočinje SP u Rejkjaviku: "Orlovi" kreću u odbranu bronze iz Beograda\nReprezentacija Srbije u ponedeljak počinje takmičenje na Svetskom prvenstvu Divizije II, Grupa A koje se do 19. aprila održava u prestonici Islanda Rejkjaviku.\nZavršeno SP U18 u Novom Sadu: "Orlići" ubedljivi protiv Australije na zatvaranju\nReprezentacija Srbije uzrasta do 18 godina pobedom je okončala učešće na Svetskom prvenstvu Divizije II, Grupe B u Novom Sadu, pošto je u utakmici poslednjeg kola savladala selekciju Australije rezultatom 6:1 (0:0, 3:0, 3:1).\nSP U18 u Novom Sadu: "Orlići" silni protiv Kine, obezbeđena bronza kolo pre kraja!\nReprezentacija Srbije uzrasta do 18 godina osvojila je bronzanu medalju na Svetskom prvenstvu Divizije II, Grupe B u Novom Sadu pošto je pobedom nad Kinom rezultatom 6:1 (2:0, 2:1, 2:0) kolo pre kraja turnira obezbedila treće mesto.\nSP U18 u Novom Sadu: Trijumf u trileru sa Belgijancima, u subotu bitka za medalju sa Kinom\nHokejaši Srbije zabeležili su prvu pobedu na Svetskom prvenstvu za igrače do 18 godina u Novom Sadu, pošto su u meču trećeg kola u četvrtak savladali Belgiju rezultatom 6:5 (3:0, 2:3, 1:2).\nSP U18 u Novom Sadu: Tesan poraz "orlića" i od Španije\nHokejaši Srbije poraženi su od selekcije Španije rezultatom 2:0 (0:0, 1:0, 1:0) u meču drugog kola Svetskog prvenstva za igrače do 18 godina igranom u utorak uveče u Novom Sadu.\nPočelo SP u Novom Sadu: Nesrećan poraz "orlića" od favorizovne Rumunije\nHokejaši Srbije poraženi su od selekcije Rumunije rezultatom 4:3 (2:1, 0:2, 2:0) na startu Svetskog prvenstva za igrače do 18 godina, Divizije II, Grupe B, koje je u ponedeljak počelo u Novom Sadu.\nSP U18 u Novom Sadu: "Orlići" u ponedeljak počinju odbranu svetske bronze\nSvetsko prvenstvo za igrače do 18 godina, Divizije II, Grupa B počinje u ponedeljak, 16. marta u Novom Sadu.\nNorveški ambasador predao poklon opremu našem savezu\nDivna saradnja koju su ustanovili norveški klub Šecmo IK i Savez hokeja na ledu Srbije krunisana je u subotu pre podne na klizalištu "Pingvin" na Novom Beogradu, na kojem je ambasador Kraljevine Norveške u Srbiji, Njegova Kraljevska Ekselencija g-din Nils Ragnar Kramsvag predao čelnicima srpskog saveza dve palete poklon opreme koju je donirao norveški klub.\nSjajan gest: Norvežani pomažu srpski hokej\nNorveški klub Šecmo IK donirao je dve palete opreme za potrebe srpskog hokeja, kao deo pomoći u saradnji ove skandinavske ekipe i Saveza hokeja na ledu Srbije. Takođe, klub za koji nastupa mladi reprezentativac Nikola Baračkov od 4. do 7. marta biće protivnik nacionalnoj selekciji Srbije uzrasta do 18 godina u trening utakmicama u okviru priprema za Svetsko prvenstvo Divizije II, Grupa B, koje se od 16. do 22. marta održava u Novom Sadu.\nReprezentacija Srbije uzrasta do 20 godina pobedom je završila učešće na Svetskom prvenstvu u Španiji pošto je u utakmici poslednjeg kola bila bolja od selekcije Belgije posle produžetka rezultatom 3:2 (0:0, 2:0, 0:2, 1:0). I pored trijumfa naš nacionalni tim turnir je završio na petom mestu, na kojem se nalazio i pre mečeva poslednje runde, iako je sve moglo biti drugačije.\nSreća okrenula leđa, treći poraz Srbije\nTežak poraz Srbije od domaćina\nPoraz "orlića" od Hrvata na startu SP\nMlada reprezentacija otputovala u Španiju na SP


"Moskovski metro konstantno ulaže u unapređenje linija i opremljenost vagona i zbog toga je njihov sistem jedan od najboljih u svetu. Sa svim tim iskustvom i dugom tradicijom gradnje, od Moskve imamo mnogo da naučimo", istakao je gradonačelnik Beograda, prof. dr Zoran Radojičić, nakon obilaska Paviljona moskovskog metroa u kome su izloženi planovi budućih investicija.\nRadojičić podseća da je metro u ruskoj prestonici otvoren 1935. godine i objašnjava da je imao prilike da vidi novine koje će zaživeti od 2025.\n- Stalno rade na unapređenju, prave nove linije i stanice da bi rasteretili centar grada. To je ono što i mi želimo da postignemo, da rasteretimo centar grada u Beogradu, da uspostavimo zelenu hijerarhiju u saobraćaju tako da na prvom mestu budu pešaci, zatim javni prevoz, a da najmanje ljudi koristi sopstveni prevoz. To ćemo moći u potpunosti da realizujemo tek kada budemo imali metro, a do tada razvijamo biciklističke i pešačke staze – kaže Radojičić.\nZoran Radojičić u Paviljonu moskovskog metroa\nGradonačelnik kaže da bi voleo da naša prestonica ima metro kao što je moskovski i posebno ističe da je čist i uređen. Kao još jedan od modela koji je primenljiv u Beogradu u cilju rasterećenja centralne zone Radojičić navodi spajanje podzemnog metroa sa nadzemnom železnicom. On ukazuje da je sistem moskovskog metroa i danas izuzetan, kao i da se stalno usavršavaju svi segmenti kako bi se građanima omogućio što bolji i komforniji prevoz.\n- Novi usavršeni metro vagoni imaju pametno osvetljenje, priključke za mobilne telefone i mesta za bicikle, dok se intenzitet rasvete menja u zavisnosti od doba dana. Posebno je značajno što su usavršene i kabine za mašinovođu, kao i da postoji sistem koji proverava budnost vozača. Sva ova rešenja su vrlo značajna, ali je to trenutno daleko ispred nas. Prioritet je da za oko godinu i po dana započnemo prvu fazu prve linije metroa. Očekuje nas mnogo posla, ali imamo sreće što učimo od najboljih, iz njihovih iskustava. Metro je kapitalni projekat čije će efekte osetiti svi naši građani – ističe Radojičić i podseća da će linija 1 metroa ići od Železnika do Mirijeva, a linija 2 od Zemuna do Mirijeva.\nRadojičić je tokom posete Moskvi razgovarao i sa gradonačenikom Sergejem Sobjaninom, o izgradnji beogradskog i iskustvima moskovskog metroa, kao i o drugim započetim i planiranim projektima, koji će znatno promeniti izgled grada i kvaitet života Beograđana. Posebno su ga, kako kaže Radojičić, ohrabrile reči ruskog kolege, kojima se i sam rukovodi u svim velikim projektima, da se snovi ostvaruju i da su promene uvek moguće.\nRADOJIČIĆ SA GRADONAČELNIKOM MOSKVE Delegacija Beograda na "Moskovskom urbanom forumu 2019"


Čanak: Centralistički pristup Ane Brnabić | Autonomija\nČanak: Centralistički pristup Ane Brnabić\n"U ekspozeu mandatarke ni reči o Vojvodini"\nPredsednik Lige socijaldemokrata Vojvodine (LSV) Nened Čanak ocenio je da nema zaokreta u odnosu na prošlu i protprošlu Vladu, jer ni ovog puta u ekspozeu mandatarke ni jednom rečju nije pomenuta Vojvodina.\nČanak je danas u Skupštini Srbije naveo i da se centralistički pristup Ane Brnabić vidi u njenom dosadašnjem delovanju kroz ukidanje škola sa manjim brojem đaka, „što vodi tome da će se stanovništvo Srbije sliti u nekoliko većih centara i da će najveći deo zemlje ostati prazan“.\nOn je kazao da će LSV podržati usvajanje zakona kojim će se onemogućiti prodaja zemlje strancima, što je Brnabić najavila u ekspozeu.\n„Plaši, međutim, što je navedeo da će se to desiti u narednih 100 dana, a do 1. spetembra ima još 64 dana“, rekao je Čanak, govoreći o odredbama Sporazuma o stabilizaciji i pridruživanju.\nPrema njegovim rečima, to bi značilo da će 36 dana biti moguće kupovati zemlju, a za to je dovoljno nekoliko sati.\n„Zato će LSV podneti zakon i tražiti vrlo brzo odgovor da li će ga Vlada uputiti u skupštinsku procedure i podržati sprečavanje prodaje obradivog zemljišta„, rekao je Čanak.


Manifestacija Muzeji za 10 od srede u 50 gradova i mesta širom Srbije - Kultura - Dnevni list Danas\nPočetna » Kultura » Manifestacija Muzeji za 10 od srede u 50 gradova i mesta širom Srbije\nDanas Online10.05.2021. 15:41\nManifestacija će biti održana u više od 90 muzeja i drugih institucija, a tokom njenog trajanja biće obeleženi 17. Evropska noć muzeja, Međunarodni dan muzeja i Nacionalna nedelja muzeja, navodi se u saopštenju.\nPomoćnik ministra za zaštitu kulturnog nasleđa i digitalizaciju Danijela Vanušić, istakla je tom prilikom da je pandemija uticala na stvaranje nove muzejske publike, a izazov koji je postavila pred muzejske institucije bio prekratnica za muzeje jer se pokazalo da su muzejski delatnici kreativni, sposobni i prilagodljivi o čemu svedoči izuzetno veliki broj posetilaca u virtuelnom svetu.\n„Kada čujete podatak da su od 149 muzejskih ustanova, više od 100 muzeja učesnici na ovogodišnjoj manifestaciji, jasno je da gotovo dve trećine ove godine učestvuje u ovoj manifestaciji „Muzeji za 10“ što je rekordan broj za dosadašnje njeno održavanje“, izjavila je pomoćnik ministra.\n„Muzeji su od početka pandemije prešli u virtuelni sferu nastavljajući da vrlo angažovano učestvuju u društvenom životu kroz različite sadržaje postojećih izložbi ali i niz novih koje su plasirali putem društvenih mreža i svojih sajtova“, napomenula je pomoćnik ministra.\nImajući u vidu da je novonastalom situacijom broj posetilaca na društvenim mrežama izuzetno povećan, Vanušić je naglasila da je Ministarstvo kulture i informisanja preusmerilo sredstva na nabavku nove opreme, na pojačanje mreža i pravljenje virtuelnih sadržaja sa kojima su muzeju nastavili da komuniciraju sa svojom publikom.\n„Ministarstvo kulture i informisanja podržava ne samo manifestaciju ̓Muzeji za 10̓, već i rad muzeja kroz konkurse za koje su sredstva povećana. U odnosu na 2019. i 2020. budžet se uvećao za 30 odsto ali i broj prijava. Da su muzeji zaista za 10 potvrđuje činjenica da prošle godine nisu umanjeni finansijski iznosi za projekte muzeja i svi muzeji koji su dobili sredstva za manje od 6 meseci uspeli su da sve svoje programe realizuju. Ovako veliki odziv muzeja i njihovo učešće u ovoj manifestaciji posledica su i ovih okolnosti“, zaključila je Vanušić.\nKoordinator „Muzeja za 10“ Slavko Spasić predstavio je program i napomenuo da ovogodišnja manifestacija nosi simboličan naziv budući da su se muzeji sa desetkom izborili sa brojnim izazovima koje je 2020. godina donela.\nEvropska noć muzejaMeđunarodni dan muzejaMinistarstvo kulture i informisanja SrbijeMuzeji za 10Nacionalna nedelja muzejaBeograd


On je naveo da treba nastaviti reforme, borbu protiv preobimne birokratije, te ukazao i na važnost završetka procesa privatizacije, jer “srpski budžet ne može na veštački način da održava kompanije u životu, kada njihov biznis nema realnih osnova da se održi i nema tražnje za njihovim uslugama ili robom”.\nOsvrćući se na pozitivne investicione prijere, on je naveo da je nedavno švedska kompanija “Ikea”, koja je godinama pokušavala da uđe na tržište, nedavno konačno dobila građevinsku dozvolu.\nFredhajm je poručio da je sada pravi trenutak za kompanije koje bi željele da ostanu duže u Srbiji, da uđu na ovo tržište. “Tačno je da ima još izazova, ali na kraju će investitore sačekati nagrada kad dođe do daljih pozitivnih pomaka u zemlji, a koje očekujemo”, rekao je Fredhajm za Tanjug.\nTagovi: investitoriizborpromotivne aktivnostisrbijauve fredhajmvazno